
ГЛАВА І  - Общи разпоредби 

Раздел І

 Институция

Чл.1  Професионална гимназия по икономика и техника “Рачо Стоянов”- Дряново, наричана по-долу “Гимназията”  е професионално  дневно светско училище, което осигурява:

1.  Средно образование и Професионално образование  по учебен план, съобразен с държавните образователни стандарти с възможност за придобиване  на І, ІІ и ІІІ  професионална квалификационна степен 

2. Усвояване на общочовешки и национални ценности.

3. Развитие на творческата индивидуалност на личността.

4. Завършване на определените от закона образователни степени, в зависимост от учебните планове и общообразователния минимум.
Чл.2  Гимназията е юридическо лице и има права и  задължения,  произтичащи от това.                                                                                               
/1/  Гимназията има право на:

1. наименование, символи, седалище и официален офис;

2. собствен кръгъл печат и печат с държавен герб;

3. банкова сметка и счетоводен баланс.
 /2/ Гимназията има право да:

1. притежава собствено движимо и недвижимо имущество, както и да се разпорежда с него;  

2. да предоставя собственото си имущество под наем, да извършва педагогически и професионални услуги, производствено – стопанска дейност, ако това не е във вреда на образователния процес и са спазени санитарно-хигиенните изисквания;

3. да се разпорежда самостоятелно с бюджетните и извънбюджетните си сметки;

4. да извършва прием според нормативните документи;

5. да издава държавни документи за завършен клас, образователна степен и професионална квалификация.

    /3/ Гимназията носи отговорност за:

1. изпълнение на държавните образователни стандарти, засягащи дейността й;

2. поетите задължения при приемане на учениците;

3. създаване на условия за опазване на живота и здравето на учениците по време на обучение и на територията си;

4. опазване на материално- техническата  си база;

5. извършване на дейности и прояви, противоречащи на законите в страната.

      /4/ Гимназията се представлява от директор, чиито права и задължения се уреждат от ЗПУО.
Раздел ІІ 

Принципи и цели 

Чл. 2/1/Образованието е процес и  включва обучение, възпитание и социализация
/2/ Участници в образователния процес на гимназията са учениците, учителите, директора, родителите и други педагогически специалисти

 /2/  За осъществяване на образователния процес гимназията си партнира с  Институциите в системата на училищното образование, центровете за подкрепа за личностно развитие, специализираните обслужващи звена и  Общината
/3/ Принципите на гимназията са:
1. осигуряване правото на професионално  образование; 

2. ориентираност към интереса и към мотивацията на  ученика, към възрастовите и социалните промени в живота му, както и към способността му да прилага усвоените компетентности на практика; 

3. равен достъп до качествено образование и приобщаване на всеки ученик; 

4. равнопоставеност и недопускане на дискриминация при провеждане на училищното образование; 

5. запазване и развитие на българската образователна традиция; 

6. хуманизъм и толерантност; 

7. съхраняване на културното многообразие и приобщаване чрез българския език; 

8. иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите; 

9. прозрачност на управлението и предвидимост на развитието на училищното образование;

10. осъществяване на   социална интеграция на учениците  с увреждания и упражняване на правата 

11. предоставяне на безплатно  задължително училищно образование 
/4/ образованието в гимназията е светско и са забранени действия, свързани със:

1. налагането на идеологически и/или религиозни доктрини;

2. осъществяването на политическа и партийна дейност;

3. извършване на пропаганда, популяризиране или подстрекаване по какъвто и да е начин, пряко или косвено, на идеи и възгледи, свързани с нетрадиционна сексуална ориентация и/или определяне на полова идентичност, различна от биологичната.

/5/ Целите на гимназията са:
1. интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му; 

2. съхраняване и утвърждаване на българската национална идентичност; 

3. придобиване на компетентности, необходими за успешна личностна и професионална реализация и активен граждански живот в съвременните общности; 

4. придобиване на компетентности за прилагане на принципите за устойчиво развитие; 

5. ранно откриване на заложбите и способностите на всеки  ученик и насърчаване на развитието и реализацията им; 

6. формиране на устойчиви нагласи и мотивация за учене през целия живот; 

7. придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие; 

8. формиране на толерантност и уважение към етническата, националната, културната, езиковата и религиозната идентичност на всеки гражданин; 

9. формиране на толерантност и уважение към правата на децата, учениците и хората с увреждания; 

10. познаване на националните, европейските и световните културни ценности и традиции; 

11. придобиване на компетентности за разбиране на глобални процеси, тенденции и техните взаимовръзки; 

12. придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз;

13. провеждане на политика за повишаване качеството на образование и предотвратяване на отпадането на учениците от училище.

14. осигуряване на  възможности за валидиране на компетентности, придобити чрез неформално обучение 
Глава ІІІ 

Език в системата на училищното образование
Чл. 3 /1/Официалният език в гимназията е българският. 

 /2/Учебни предмети   Чужд език, Чужд език по професията, Бизнес комуникации по чужд език могат да се изучават на чужд език в съответствие с държавния образователен стандарт за учебния план. 

 /3/ Учениците, за които българският език не е майчин, имат право да изучават и майчиния си език при условията и ред определени от гимназията 
/4/ Усвояването на българския книжовен език се осъществява в образователния процес чрез: 

1. обучение по образователното направление и по учебния предмет Български език и литература; 

2. обучение по останалите образователни направления и учебни предмети, по които обучението се осъществява на български език; 

3. процеса на общуване 

/5/ 1.На пребиваващите в страната ученици в задължителна училищна възраст, чиито родители са граждани на други държави членки  на ЕС и Швейцария и упражняват трудова дейност на територията на Република България, се осигурява и обучение по майчин език по желание на родителите.

2. Родителите подават заявление до директора на гимназията

3. В седем дневен срок директорът на гимназията уведомява началника на РУО Габрово
4. Организацията на обучението по майчин език и култура се осъществява чрез дипломатическото представителство на държавата по произход
/6/ Учителите са длъжни да преподават на български език и да подпомагат децата и учениците при овладяването и прилагането на книжовноезиковите му норми при обучението по всички учебни предмети, с изключение на Чужд език, Майчин език и на учебните предмети, които се изучават на чужд език. 
/7/ Овладяването и прилагането на книжовноезиковите норми на българския език от учениците е обект на проверка и оценка от учителя в учебните часове по учебния предмет Български език и литература. 
Глава 2

Образователен процес в гимназията

Раздел І 

Степени на образование

Чл. 3 /1/ Гимназията осигурява обучение за придобиване на средно образование в два етапа, както следва:

1. първи гимназиален етап – от VІІІ до Х клас включително

2. втори гимназиален етап – от ХІ до ХІІ клас включително

/2/ Гимназията осигурява придобиването на професионално образование, което се осъществява в първи и във втори гимназиален етап, чрез общообразователна и професионална подготовка и се допълва чрез разширена подготовка
Раздел ІІ 

Форми на обучение

Чл.4/1/ Образователния процес в гимназията се организира в следните форми:

1. дневна

2. самостоятелна

3. обучение чрез работа /дуална форма/
         /2/ Формата на обучение се избира от ученика като за малолетните се извършва вместо тях и от тяхно име от техните родители, а за непълнолетните – от учениците със съгласието на родителите

        /3/Ученикът не може да се обучава в две или повече форми на обучение едновременно

        /4/ При обявена извънредна епидемиологична обстановка и по указания на МОН и здравните власти обучението  по приетите форми  преминава в обучение от разстояние в електронна среда. 

       /5/ По заявление на ученика, подадено при условията на чл. 12, ал. 2 от ЗПУО и след заповед на директора на училището, при наличие на необходимите технически и технологични условия, обучение от разстояние в електронна среда за не повече от 30 учебни дни може да се осъществява и за ученик, записан в дневна и в дуална система на обучение, който по здравословни или други уважителни причини, удостоверени с документ, не може да посещава училище.

      /6/При обявена извънредна епидемична обстановка, когато присъственият образователен процес в училището не е преустановен, при наличие на необходимите технически и технологични средства, обучението в дневна форма от разстояние в електронна среда може да се извършва за отделен ученик за повече от 30 учебни дни до края на извънредната епидемична обстановка: 

1. ако поради здравословни причини, удостоверени с медицински документ, присъствието на ученика в училище поставя в риск живота или здравето му; 

2. ако поради здравословни причини, удостоверени с медицински документ, присъствието на ученика в училище поставя в риск живота или здравето на лица, с които той живее на един адрес; 3. по избор на ученика или родителя при условията на чл. 12, ал. 2 от ЗПУО и след разрешение на началника на регионалното управление на образованието

    /7/ Обучението по ал. 5 се осъществява синхронно, а при невъзможност - несинхронно. 

1.При синхронно обучение от разстояние в електронна среда дистанционните учебни часове включват синхронен урок и синхронно взаимодействие на учителя с ученика. 

2. При несинхронно обучение от разстояние в електронна среда дистанционните учебни часове включват наблюдение на урок, без взаимодействие с учителя и с останалите ученици.
Чл. 5/1/ Формата на обучение се препоръчва от екипа за подкрепа за личностно развитие за:

1. ученик, ненавършил 16 години, чиято възраст надхвърля с повече от три години възрастта за съответния клас

2. лице, прекъснало обучението си за повече от три последователни учебни години

3. лице, което не може успешно да завърши един и същи клас повече от три учебни години

4. ученик със специални образователни потребности
/2/ Препоръката се изготвя след оценка на потребностите от обучение на лицето и при осигуряване защита на интересите на останалите ученици от паралелката

/3/ при препоръка за преминаване от дневна в индивидуална форма на обучение се взема предвид становището и експертната оценка на регионалния екип за подкрепа на личностното развитие
Чл. 6 Организацията на обучението в различните форми е следната

       /1/ Обучението в дневна и задочна форма се организира в паралелки и групи

       /2/ Обучението в самостоятелна  и индивидуална форма на обучение се организира се организира за отделен ученик
        /3/ Обучението в дистанционна форма на обучение може да се организира в групи от ученици от един и същи клас или за отделен ученик
Чл. 7. /1/Дневната форма на обучение е присъствена форма, която се провежда в рамките на установения държавен учебен план.
/2/ В дневната форма на обучение се организират  спортните дейности и часа на класа
Чл. 8. /1/ Самостоятелната форма на обучение е неприсъствена форма, при която учениците се подготвят самостоятелно и се явяват на изпити по учебни предмети съгласно училищния учебен план. Условията и редът за организиране и провеждане на изпитите се определят със заповед на директора на училището.

        /2/В самостоятелна форма може да се обучават:

1. ученици в задължителна училищна възраст, които по здравословни причини, удостоверени с медицински документ, издадени от ЕЛК не могат да се обучават в дневна форма;

2. ученици в задължителна училищна възраст –  за непълнолетните - по желание на ученика и съгласието на родителя; за малолетните –по желание на родителя след решение на експертна комисия към РУО - Габрово

3. ученици с изявени дарби;

4. лица навършили 16 г.

5. лица с наложена санкция от педагогическия съвет

              /3/ Ученици, които следва да се обучават в самостоятелна форма на обучение за непълнолетните - по желание на ученика и съгласието на родителя; за малолетните –по желание на родителя и желаещи да променят формата на обучение подават писмено заявление до директора на гимназията най-късно до 20 дни преди изпитната сесия по ал. 7, с изключение на учениците по чл. 8, ал.2, т.2
       /4/ Преминаването на самостоятелна форма на обучение става след решение на ПС.
       /5/Ученици, които се обучават в дневна или в самостоятелна форма на обучение, могат да променят формата на обучението си в началото на учебната година. Промяната на формата на обучение се допуска и по време на учебните занятия, когато се преминава:

1. от дневна в самостоятелна форма на обучение;
       /6/ За промяна на формата на обучение директорът на училището издава заповед. Графикът на изпитните сесии се обявява на сайта на гимназията и на видно място в училището.
/7/ След изтичане на 15 минути от обявения в заповедта на директора, час за започване на изпита, и при неявяване на ученици, изпитът се проключва от квесторите.
Чл. 9 Изпити в Самостоятелната форма на обучение

      /1/ Изпитите  за оформяне на годишна оценка в СФО се провеждат в следните сесии:

1. І- ва Редовна сесия – декември/януари
2. І поправителна сесия за 12 клас – април-май

3. І поправителна сесия за 8,9,10,11 клас – юни
4. ІІ поправителна сесия за 12 клас – юли

5. ІІ поправителна сесия за 8,9,10,11 клас – август, септември

/2/ За лицата по чл. 8, ал 2, т.4 се допуска обучение за завършване на два класа в една година, ако са заявили това при позаване на заявлението за записване в СФО. Те полагат изпити за следващ клас само, ако успешно са положили всички изпити, предвидени за завършване на предходен клас

/3/ За ученици по чл. 8, ал.2, т.2, които не са положили успешно в рамките на една редовна сесия два и повече изпита за определяне на годишна оценка по учебните предмети, продължават обучението си в друга форма на обучение, препоръчана от екипа за подкрепа за личностно развитие

/4/ Ученици, които не са се явили на три последователни изпитни сесии отпадат от обучение в самостоятелна форма

/5/ Учениците в самостоятелна форма на обучение са длъжни сами да се информират за датите на изпитите

/6/При явяване на изпит учениците в самостоятелна форма на обучение са длъжни да показват документ за самоличност на дежурните квестори
/7/ На допълнителна сесия имат право само тези ученици, които имат уважителни причини за пропускате на редовната и поправителните сесии. Явяването се допуска след подаване на заявление до директора на гимназията придружено с документи удостоверяваши уважителните причини.
/8/ Изпитите на Самостоятелната форма на обучение при възможност се провеждат с видеонаблюдение, за което учениците биват информирани.
       /9/ 1. Право на явяване на поправителна сесия имат учениците, които са се явили  поне веднъж на изпит на редовна сесия. 
  2.Ученици, които имат желание да се явят на изпити на поправителните сесии, но не са се явили на изпити на редовна сесия, подават заявление по образец, най - късно 5 работни дни преди  началото на изпитната сесия
      /10/ За продължаване на обучението си в Самостоятелна форма на обучение учениците подават заявление за всяка учебна година в срок до 15 септември на текущата учебна година.
чл.10 /1/Обучението чрез работа (дуално обучение) е специфична форма на професионално обучение за придобиване на професионална квалификация, което се организира въз основа на партньорство, включително въз основа на договор между един или няколко работодатели и гимназията
/2/ Обучение чрез работа /дуална система/   се организира за ученици, навършили 16 години, в ХІ и ХІІ клас за придобиване на професионална квалификация и за усвояване на

общообразователния минимум за средно образование.
/3/Директорът на гимназията съвместно с работодателя/ите информира учениците
от Х клас и техните родители  за възможностите за обучение чрез

работа (дуално обучение) по заявения от работодателя прием и за критериите за подбор

при приема.
/4/Ученикът заявява писмено, със съгласието на родителя или попечителя, пред
директора на училището своето желание за включване в обучение чрез работа (дуално

обучение). Заявлението се подава най-късно три месеца преди началото на учебната

година, в която ще започне обучението.

/5/Подборът при приема на учениците се извършва най-късно два месеца преди

началото на учебната година, в която ще започне обучението, съвместно от представители на работодателя/ите и на професионалната гимназия или професионалното училище по разработени от тях критерии.

/6/В подбора при приема може да участват ученици от Х клас, които са навършили 16 години или ще ги навършат към началото на учебната година, в която ще започне обучението чрез работа (дуално обучение).

/7/Директорът на гимназията обявява списък на учениците, на които ще бъде

предложено да сключат трудов договор по чл. 230, ал. 1 КТ.

/8/ Обучението чрез работа (дуално обучение) на ученици в XI и XII клас започва от началото и се осъществява през цялата учебна година по график. Графикът за разпределение на учебното време се разработва съвместно и се утвърждава от работодателя/ите и директора на гимназията.

/8/  Практическото обучение при работодател/и в реална работна среда се провежда в предприятието под ръководството на наставник, определен от работодателя, който отговаря за не повече от 5 обучаеми.
Раздел ІІІ

Час за спортни дейности

Чл.11 /1/ Педагогическия съвет на гимназията избира за учебната година спортните дейности от определените по чл. 92, ал.1 от ЗПУО

         /2/ До 30 юни учениците подават писмено заявление до директора на гимназията за избор на спортни дейности, в които ще участват през следващата учебна година.

        /3/ Учениците, които постъпват след 30 юни, подават писменото заявление по ал.2  при записването им в гимназията.
/4/ Въз основа на избраните спортни дейности учениците могат да се разпределят и в групи, чийто  брой не може да бъде по-голям от броя на паралелките за съответния клас

/5/ Директорът на гимназията определя със заповед в срок до 15 септември учител, времето и мястото за провеждането на учебните часове за спортни дейности  по паралелки или групи

Раздел ІV

Час на класа

Чл. 12 /1/Часът на класа се използва за последователно развитие на класа, за патриотично възпитание и за изграждане на граждански компетентности, включително и чрез ученическо самоуправление

           /2/ Темите за часа на класа се определят съгласно Правилника за действие при  БАК, Плана на комисията по БДвП, Механизма за противодействие на училищния тормоз, Наредбата за гражданското, здравното, екологичното и интеркултурното образование 
Раздел V 

Обучение чрез валидиране на професионални знания, умения и  компетентности
Чл. 13 (1) Гимназията може да организира и провежда курсове за подготовка за валидиране на професионални компетентности за лица, навършили 16 години. 
/2/Валидирането на професионални знания, умения и компетентности е установяване и признаване на професионални знания, умения и компетентности, придобити чрез неформално обучение или самостоятелно учене, и на съответствието им с държавните образователни изисквания за придобиване на квалификация по професии. 
/3/ Право на валидиране на професионалните им знания, умения и компетентности имат лица, които притежават образователно равнище, определено в чл. 40, ал.3 от  ЗПОО.
/4/ За организация на процеса по валидиране, Директорът на гимназията със заповед определя:

1. Отговорно лице от педагогическия персонал или от преподавателския състав за

организацията и провеждането на процедурите по валидирането;

2. Комисия за установяване на придобитите от лицето знания и умения и насочване към обучение;

3.Комисия за полагане на изпити по чл. 36 и 37 ЗПОО
/5/ Комисията по чл.14, ал.4, т. 2  се състои най малко от трима члена и  има следните задължения:
1. установява наличието на необходимото образователно равнище по чл. 40, ал. 3 ЗПОО;
2. съпоставя представените от лицето доказателства за придобити чрез неформално обучение или самостоятелно учене професионални знания, умения и компетентности с резултатите от ученето в държавното образователно изискване за придобиване на квалификация по професия и изготвя протокол за съпоставяне;
3. изготвя индивидуален план‐график за провеждане на валидирането;
4. определя начина за проверка на заявените за валидиране от лицето професионални знания, умения и компетентности, за които то не представя доказателства или представените такива не съответстват на резултатите от ученето в държавното образователно изискване за придобиване на квалификация по професията;
5. определя вида и начина за провеждане на допълнително обучение, което може да бъде групово или индивидуално: 

а/ по теория чрез:
- самостоятелна подготовка;
- участие в курс
- комбиниране на видовете обучение
б/ по практика 
-  в гимназията
- на работното място на лицето или на друго работно място при същия работодател;
-  на подходящо работно място при друг работодател;
- комбиниране на видовете обучение 

в/ за вида на обучението лицето подава заявление

г/  комисията предоставя на лицето‐заявител описание на съдържанието на допълнителното

обучение по теория и/или по практика, както и препоръчителни източници за информация.

6. проверява чрез изпитване равнището на придобитите професионални знания, умения и компетентности, заявени за валидиране от лицето, когато няма писмени доказателства за това,

както и резултатите от проведеното допълнително обучение;
7. подготвя необходимите материали за изпитването по т. 6 (тест, казус, въпроси, теми за есе, практическо задание и др.), както и критериите и средствата за оценяване (карти, скали за оценяване и др.); резултатът от изпитването се вписва в протокол с качествени оценки „признава се" или „не се признава"; при резултат от изпитването „не се признава" лицето има право на следващи изпитвания в срокове, определени от гимназията;
8. взема решение и изготвя протокол за допускане до изпити по съгласно държавното образователно изискване за документите за системата на народната просвета.
/7/ Комисията по чл.14, ал.4, т. 3 има следните задължения:

1. Организиране полагането на изпити съгласно чл. 36 и 37 ЗПО:
а) държавни изпити по теория и по практика на професията за признаване на степен на професионална квалификация;
б) изпити по теория и по практика на професията за признаване на професионална

квалификация по част от професията, организирани в съответствие с чл. 37, ал. 2 ЗПОО.
/8/ Лицето по чл.14,ал.14,т.3 има следните задължения:
1. организира работата на учителите или преподавателите, определени да участват в процедурите по валидиране;
2. предлага на директора на гимназията състава на комисиите по чл. 13, ал.1,т.2 и 3;
3. ежегодно информира за извършеното от гимназията по валидирането педагогическия съвет 
4. изготвя справки, анализи, доклади и други документи, свързани с валидирането

/9/ За всяко лице, заявило желание за валидиране, се определя консултант ‐ един от членовете на комисията по чл.14, ал. 4, т.2, който:
1. подпомага лицето по време на целия процес на валидиране;
2. отговаря за изготвянето, попълването и предаването в архива на институцията по на портфолиото и личния картон на лицето;
3. изготвя и регистрира издадените документи 
Чл.14 /1/ Процедурите по валидиране се организират след подадено от лицето заявление по образец до директора на гимназията, което се регистрира във входящия дневник, с приложена към него автобиография и документи за доказване на придобитите умения
/2/ За доказване на придобитите професионални знания, умения и компетентности, заявени за валидиране, лицето представя заверени от него копия на притежавани от него документи заедно с оригиналите за сверяване ‐ трудова книжка или препис‐извлечение от трудовата книжка, служебна книжка, осигурителна книжка, документ за образователно равнище, атестации, референции, свидетелства и удостоверения от предишни професионални обучения, артефакти, снимки на артефакти и др.
/3/ Създава се портфолио на лицето заявило знания и умения за валидиране, което се съхранява в папка на място, определено със заповед на директора на гимназията, а след приключването на

валидирането ‐ в архива на институцията със срок постоянен. Портфолиото  включва:

1. Подаденото заявление с приложенията 

2. Създадените по време на процедурите за валидиране документи ‐ план‐график за провеждане на валидирането, темите за допълнителното обучение и др.
/4/ За извършване на процедурите по валидиране се сключва договор между гимназията и лицето‐заявител, в който се уреждат правата и задълженията на страните, организацията, провеждането, материалното и финансовото осигуряване.
/5/ Прекъсване и възобновяване на процеса по валидиране
1. Лицето‐заявител по свое желание може да прекъсне процедурите по валидиране по всяко време, като подаде заявление за това до директора на гимназията
2. Лице, което не е подало заявление по ал. 1 и повече от шест месеца не изпълнява предвидените процедури от план‐графика се счита за прекъснало валидирането.

3.Лицето‐заявител може да възобнови процедурите по валидирането на същите професионални знания, умения и компетентности, придобити чрез неформално обучение или самостоятелно учене, като подаде ново заявление. Приложенията към заявлението се подават само, ако има изменение по фактите в тях.

4. След възобновяване на процедурите по валидиране те продължават в съответствие с действащото към датата на подаване на заявлението държавно образователно изискване за придобиване на квалификация по професия.

5. За установени и признати резултати от ученето преди възобновяването не се изготвят нови протоколи за съпоставяне.
Чл. 15 Държавни изпити при валидиране на знанията
1. Могат да се провеждат не повече от един път всеки месец.
2. за датите на изпитите гимназията уведомяват писмено РУО най‐малко една седмица преди датите за провеждането им.
 3. Датите на изпитите и сроковете за подаване на заявленията за явяване се определят по график, утвърден от директора на гимназията
4. Лицата, заявили за валидиране професионални знания, умения и

компетентности, придобити чрез неформално обучение или самостоятелно учене, имат

право да се явяват неограничен брой пъти до успешно полагане на изпитите 
Чл.16/1/ Финансиране на процеса по валидиране

1.Процедурите по валидиране могат да се финансират със средства от физически лица, от юридически лица, от програми и проекти, финансирани с национални и регионални средства, със средства от европейските структурни фондове или със средства от европейското икономическо пространство

 2. За разходите, направени от гимназията за установяване, документиране, оценяване и признаване на опита на лицата, както и за провеждане на изпитите за придобиване на професионална квалификация, се заплащат суми в размер,определен от гимназията, които не могат да надвишават действителния размер на разходите.

6. Сумите по т.2 не се събират, когато дейностите се финансират със средства по т.1
/2/ План-сметка

1.Гимназията разработва план‐сметки за всяка процедура от валидирането на професионална квалификация

2. В план‐сметките се включват всички преки и непреки разходи на гимназията.

3. План‐сметките се утвърждават от директора
Раздел VІ 

Организационни форми

Чл.17 /1/ Според степента на подготовката си учениците на ПГИТ се организират в последователни класове.
          /2/ Един клас се организира за една учебна година.
Чл.18 /1/  В зависимост от броя на приетите ученици в отделните специалности, те се разделят на паралелки.

          /2/ Паралелките могат да се делят на групи или да се сформират сборни групи от различни паралелки в зависимост от учебния предмет, съгласно Наредба на министъра на образованието и науката.
        /3/ Минималният брой ученици в паралелка е 18, а максималният брой е 26.
Чл.19  Разпределението на учениците по паралелки се извършва със заповед на директора на гимназията.
Чл.20 В началото на учебната година директорът на гимназията назначава със заповед класни ръководители на всяка паралелка.
Раздел VІІ

 Учебно време

Чл.21 /1/ Училищното образование в  гимназията се организира в учебна години, които включват учебно и неучебно време

           /2/ Учебната година е с продължителност 12 месеца и започва на 15 септември. В случай, че 15 септември е почивен ден, тя започва на първия следващ работен ден.

 Чл.22  /1/ Учебното време за всички форми на обучение, с изключение на самостоятелната форма,  се организира в учебни срокове, учебни седмици, учебни дни и учебни часове

               /2/ Учебното време за самостоятелната форма се организира от гимназията чрез изпити и от ученика, който се подготвя самостоятелно за тях
Чл.23/1/  Учебните занятия са с продължителност не повече от 38 и не по-малко от 31 учебни седмици. Започват не по-рано от 15 септември, а краят е не по-късно от 30 юни.
            /2/ Учебната година се разделя на два учебни срока.

           /3/ Съгласно Учебният план на паралелката при провеждане на Производствена практика, учебната година за класа приключва на 14 юли.
Чл.24 /1/ Учебната седмица е петдневна и съвпада с работната седмица

           /2/ В случай на разместване на почивните дни през годината обявените почивни дни са неучебни за учениците, съответно обявените работни дни са учебни, освен когато учениците са във ваканция.
Чл.25 /1/ Учебният ден включва учебните часове и почивките между тях.

           /2/ Учебният ден започва от 08,00 часа 
Чл.26 /1/  Дневното разписание на гимназията е с продължителност на учебните часове - 45 минути.
/2/ Междучасията са с продължителност 10 минути, голямо междучасие – 20 минути.
/3/ Часът на класа се провежда в понеделник, като четвърти час, с продължителност 45 минути. За паралелките с форма на обучение чрез работа, той се определя със Заповед на Директора на гимназията за всеки клас.
 /3/ При непредвидени и извънредни обстоятелства продължителността на всеки учебен час може да бъде намалена до 20 минути  със заповед на  директора на гимназията, за което се уведомява началника на РУО до края на учебния ден, за който се отнася намалението и се създава организация за уведомяване на родителите на учениците. В тези случаи със заповед на директора продължителността на почивките между учебните часове е 5 минути.

/4/ Началото на учебния ден, продължителността на часовете и на почивките
между тях определят дневното разписание на училището и се оповестяват на електронната страница на гимназията.
Чл.27/1/Учебните занятия в гимназията протичат по следния график:
1. Първи учебен срок: 18 учебни седмици;
2.  Втори учебен срок:
· За 8,  9, 10, 11 клас – 18  учебни седмици;

· За 12 клас – 13 учебни седмици.

3. Краят на втория учебен срок 

· За Х– 14 юли 2026 г

· За ХІІ клас – 15 май 2026 г

· За VІІІ, ІХ клас – 30 юни 2026 г.

· За ХІ клас, дуална форма на обучение – 29 юли 2026 г.

           /2/ Производствената практика се  провежда с учениците от 10,  11 и  12 клас , съгласно учебните планове и по график, утвърден от директора на гимназията . 
Раздел VІІІ 
Училищна подготовка

Чл.28 /1/ Според съдържанието училищната подготовка е общообразователна, разширена, професионална и допълнителна

/2/Училищната подготовка в гимназията се придобива чрез обучение по учебни предмети 
Чл.29  /1/ Общообразователната подготовка се придобива чрез изучаване на общообразователни учебни предмети, по утвърдени от МОН учебни програми

            /2/ Учебните програми по чужд език се утвърждават по нива на компетентности съгласно Общата европейска езикова рамка

           /3/ за учениците, които се обучават  в индивидуална форма, учебните програми се утвърждават от директора на гимназията по предложение на екипа за личностно развитието 

   Чл.30 /1/ Разширената подготовка обхваща компетентности, които развиват и усъвършенстват отделни компетентности от общообразователната подготовка

     /2/ Разширената подготовка се придобива чрез изучаване на общообразователни учебни предмети и учебни предмети – майчин език, Хореография, Религия и учебни предмети в областта на глобалното, гражданското, здравното и интеркултурното образование, защита на родината, населението и околната среда и други учебни предмети

       /3/ Съдържанието на разширената подготовка по съответния учебен предмет, с изключение на предметите Майчин език, , Чужд език, Хореография и Религия , се определя с учебни програми, утвърдени от директора на гимназията
Чл.31  /1/ Професионалната подготовка в гимназията  обхваща компетентности, необходими за придобиване на професионална квалификация

            /2/ Професионалната подготовка за всяка професия е обща, отраслова, специфична и разширена
Чл.32 /1/ Допълнителната подготовка обхваща компетентности, отговарящи на интересите на учениците и заложбите им

           /2/ съдържанието на допълнителната подготовка по съответния учебен предмет, с изключение на предметите Майчин език, , Чужд език, Хореография и Религия , се определя с учебни програми, утвърдени от директора на гимназията
Чл.33 /1/ Учебното съдържание се систематизира в учебни планове и учебни програми.

           /2/  Учебният план определя наименованието, броя и разположението на учебните предмети по класове, учебното време за всеки предмет, график за учебно-възпитателния процес, изпитите след завършване на образователната степен, придобиването на определена професионална квалификация, начина на изчисляване на общия успех.
Чл.34  За дневна форма на обучение се прилагат за уч. 2023/20224 г типови учебни планове, утвърдени от МОН, както следва:
- 8 а от 2017 г.  І група спец. „Организация на туризма и свободното време“ - ІІІ степен ПК, програма  В 4 с разширено изучаване на английски език

8 а от 2017 г  ІІ група, спец „Машини и системи с ЦПУ/ - ІІІ степен ПК, обучение чрез работа програма В 11 с разширено  изучаване на английски език/

- 9 а от 2017 г І група спец. „Организация на туризма и свободното време“ - ІІІ степен ПК, програма  В 4 с разширено изучаване на английски език

9 а от 2017 г  ІІ група, спец „Машини и системи с ЦПУ/ - ІІІ степен ПК, обучение чрез работа програма В 11 с разширено  изучаване на английски език/

-10 а от 2017 г І група спец. „Организация на туризма и свободното време“ - ІІІ степен ПК, програма  В 4 с разширено изучаване на английски език
10 а от 2017 г ІІ група спец „Икономика и мениджмънт“ - ІІІ степен ПК, програма  В 4 с разширено изучаване на английски език
-11 а от 2017 г спец „Машини и системи с ЦПУ“ - ІІІ степен ПК, обучение чрез работа програма В 11 с разширено  изучаване на английски език
- 12 а от 2017 г. /спец. Организация на туризма и свободното време/ - ІІІ степен ПК, програма  В 4 с разширено изучаване на английски език

- 12 б от 2017 г /спец „Машини и системи с ЦПУ/ - ІІІ степен ПК, обучение чрез работа програма В 11 с разширено  изучаване на английски език

Чл.35  За самостоятелна форма на обучение се прилагат за уч. 2025/2026 г типови учебни планове, утвърдени от МОН, както следва:
-Спец.“ Икономика и мениджмънт“, 2017 г. неинтензивно и неразширено изучаване на английски език
-Спец. „Организация на туризма и свободното време“, 2017 г, Вариант В4, разширено изучаване на английски език.
- Спец. „Машини и системи с ЦПУ“, 2017 с интензивно изучаване на английски език
 - Спец. „ Компютърна техника и технологии“, 2009 г.
Чл.36  /1/ За ученици прекъснали обучението си , продължават по училищен учебен план действащ през учебната година, от която обучението продължава

/2/ За други избрани специалности обучението се извършва по учебните планове на дневна форма на обучение

/3/ За ученици обучавали се по специалности за, които не са актуални и не са публикувани в списъка на МОН, продължават обучението си по учебен план, който е най-сходен до техния, по решение на комисия назначена от директора на гимназията
Чл.37 /1/Училищният учебен план на гимназията се разработва и приема от Педагогически съвет, утвърждава се от началника на РУО и се обявява в началото на учебната година на учениците и родителите

/2/ Училищния учебен план за паралелката се поставя на видно място в класната стая 
/3/  Към личните картони на всеки клас се прилага копие от училищния учебен план , по който се обучават учениците, съдържащо пълните наименования на всички учебни предмети и техните абревиатури, а за СФО учебният план се прилага към личния картон на всеки ученик
Чл.38 /1/Учителят самостоятелно планира дидактическата си работа за практическото изпълнение на заложените цели на обучението и за постигане на очакваните резултати в съответната учебна програма за придобиване на общообразователната и професионална подготовка  и в съответствие с предвидените учебни часове по учебен план.

/2/Планирането има съществена роля за ритмичното усвояване на учебното съдържание по съответния учебен предмет за даден клас и за осъществяване на съответстващите учебни дейности, свързани с преподаване на нов учебен материал, упражнения, преговор, както и за гарантиране на изпълнението на цялата учебна програма. 

/3/ Разпоредбите на ал. 1 и 2 се прилагат и при дидактическата работа на учителя за придобиване на разширена или на допълнителна подготовка. 
Раздел ІХ

 Форми на проверка и оценка на учениците
ЧЛ.39  (1) Оценяването се осъществява:

1. в процеса на училищното обучение;

2. в края на клас или на етап от степен на образование;

3. при завършване на степен на образование.
 (2) В зависимост от оценяващия оценяването може да е:

1. вътрешно – когато оценката се поставя от обучаващия учител;

2. външно – когато оценката се поставя от комисия или от лице, различно от

обучаващия учител.
(3) В зависимост от обхвата си оценяването може да е:

1. национално – обхваща ученици от един клас в цялата страна;

2. регионално – обхваща ученици от един клас в рамките на една или няколко

области;

3. училищно – обхваща ученици от един клас в рамките на отделно училище.
(4) В зависимост от организацията може да е:

1. групово – обхваща част или всички ученици от една или повече паралелки;

2. индивидуално – за отделен ученик.
Чл. 40 /1/ Оценяването се извършва чрез текущи изпитвания и изпити.
(2) Текущите изпитвания се осъществяват в процеса на училищното обучение, а изпитите – в процеса на училищното обучение, както и при завършване на етап и/или степен

на образование.
(3) Изпитите в процеса на училищното обучение са:

1. приравнителни;

2. за определяне на срочна или на годишна оценка по учебен предмет или модул;

3. за промяна на оценката.
(4) Изпитите при завършване на клас, етап и/или степен на образование са:

1. изпити за установяване на постигнатите резултати от обучението и съответствието им с компетентностите, определени в учебната програма по учебен предмет за определен клас;

2. изпити за установяване на постигнатите резултати от обучението и съответствието им с компетентностите, определени в държавния образователен стандарт за общообразователна подготовка за определен етап от степента на образование;

3. държавни зрелостни изпити за придобиване на средно образование;

4. държавен изпит за придобиване на степен на професионална квалификация;

5. изпити за придобиване на професионална квалификация по част от професия.
Чл. 41/1/ Текущите изпитвания се осъществяват ритмично и системно през първия и

през втория учебен срок.
(2) В триседмичен срок от началото на учебната година чрез текущо изпитване се установява входното равнище на учениците по учебни предмети или модули, които са изучавали през предходната учебна година в задължителните учебни часове.
(3) Текущото изпитване по ал. 2 е писмено и има диагностична функция с цел установяване на степента на усвояване на основни понятия, факти и закономерности и на придобитите компетентности, които ще се надграждат през учебната година, както и идентифициране на дефицитите и предприемане на мерки за преодоляването им.

 (4) По производствена практика  се провеждат  поне две текущи изпитвания.

Чл. 42 (1) Освен ако в съответната учебна програма не е определено друго, минималният задължителен брой текущи изпитвания по учебен предмет или модули за всеки учебен срок е:

1. две текущи изпитвания по учебни предмети или модули, изучавани по училищен учебен план с до два учебни часа седмично;
2. три текущи изпитвания по учебни предмети или модули, изучавани по училищен учебен план с над 2 учебни часа седмично;
3.поне две текущи изпитвания по производствена практика
(2) В минималния задължителен брой текущи изпитвания по ал. 1  се включва текущото изпитване за установяване на входното равнище.

(3) С решение на Педагогическият съвет срокът за определяне на оценките по ал. 1 може да се удължи за ученик, който няма минималния брой оценки по учебен предмет и е допуснал отсъствия поради продължителни здравословни проблеми, удостоверени с медицински документ в повече от 25 % от часовете по съответния учебен предмет.
Чл. 43 (1) Според формата текущите изпитвания са устни, писмени и практически, а според обхвата  индивидуални и групови.
(2) След установяване на постигнатите резултати при текущите изпитвания на учениците се поставят текущи оценки.
(3) При текущите устни и практически изпитвания оценяващият е длъжен да аргументира устно оценката си пред ученика, а при текущите писмени изпитвания – писмено, с изключение на случаите, когато текущото писмено изпитване е тест с избираеми отговори;
(4) Когато текущите изпитвания се осъществяват въз основа на проект, представянето

на проекта може да е в устна, в писмена и/или в практическа форма.
Чл. 44. (1) При индивидуалните устни изпитвания ученикът дава устни решения и отговори на индивидуално поставени задачи или въпроси.
(2) При индивидуалните писмени изпитвания ученикът дава писмени решения и

отговори на индивидуално поставени задачи или въпроси. Индивидуалните писмени изпитвания се извършват за не повече от един учебен час.
(3) При индивидуалните практически изпитвания ученикът изпълнява практически дейности, определени в индивидуално поставено практическо задание.
Чл. 45. (1) При груповите устни изпитвания всеки ученик дава индивидуални устни решения и отговори на групово поставени задачи или въпроси.
(2) При груповите писмени изпитвания всеки ученик дава индивидуални писмени решения и отговори на групово поставени задачи или въпроси.
(3) При груповите практически изпитвания всеки ученик изпълнява индивидуално или в екип практически дейности, определени в групово поставено практическо
Чл.46 Организацията на изпитванията е следната:

1. Индивидуалните изпитвания се извършват за не повече от един учебен час.

2. Контролната работа се организира за не повече от един учебен час.

3. Класната работа се организира в един учебен час, а по Български език и литература и по чужд език /за паралелките изучаващи интензивно чужд език/ - в два слети учебни часа.

4. Уменията  за работа в лабораторни и производствени  условия се проверяват в рамките на учебен ден или учебен час.

5. Класните работи се организират за учениците от 8 до 12 клас по следните учебни предмети: Български език и литература, Математика, Чужд език

                       6. За ученици с нарушено зрение, с увреден слух, с интелектуални затруднения, с множество увреждания времето  за класна и контролна работа може да се удължи съгласно плана за личностно развитие

Чл.47 /1/ Контролните и класните работи се провеждат   и организират по график при спазване на следните  изисквания:

1. за една и съща паралелка може да се провежда не повече от една класна или една контролна работа в един учебен ден;

2. за една и съща паралелка в една учебна седмица не могат да се провеждат повече от две класни работи и/ или контролни работи;

3. не се провеждат класни работи в последната седмица от учебния срок.

4. Контролните и класните работи се коригират и рецензират от преподаващия учител и се връщат на учениците за запознаване с резултатите и за информация на родителите. Оценяващият анализира и обобщава резултатите от контролните и класните работи, като в срок до две седмици след провеждането им уведомява учениците за направените изводи.

/2/ Графикът по ал. 1 се изготвя по предложение на учителите по съответния учебен предмет, утвърждава се от директора на училището до две седмици след началото на всеки учебен срок и се поставя на общодостъпно място в училището.
/3/ За графика по ал. 1 учителите по съответния учебен предмет информират учениците, а класните ръководители – родителите/настойниците
 /4/ С графика за контролните и класните работи се запознават срещу подпис  учениците и  родителите
Чл.48  При устно изпитване учителят мотивира оценката  пред ученика.
Чл.49. (1) Учителят лично вписва поставените от него оценки в съответната задължителна училищна документация – електронен дневник.
(2) Сроковете за вписване на оценките в документацията по ал. 1 са:

1. в деня на изпитването – за текущите оценки от устните и от практическите изпитвания;

2. до две седмици след провеждане на изпитването – за текущите оценки от писмените изпитвания;

3. в деня на оформянето им – за срочните и за годишните оценки.
Чл.50  По производствена практика се оформя  крайна годишна оценка и поне две текущи изпитвания
Чл. 51  Не се оформя срочна оценка по учебния предмет физическо възпитание и спорт, за ученици, освободени по здравословни причини от изучаването му, ако продължителността на освобождаването не позволява осъществяването на минималния задължителен брой текущи изпитвания по чл.42. В този случай срещу учебния предмет в училищната документация се записва „освободен“. 
Чл. 52 Срочната оценка се формира не по-рано от една учебна седмица и не по-късно от два учебни дни преди приключване на съответния учебен срок.
Чл. 53 За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка.
Чл. 54  /1/Окончателните оценки се записват в съответните документи за завършен етап, за придобита степен на образование и/или квалификация по професия.
/2/ Окончателните оценки по ал. 1 може да се променят само по реда на изпитите за промяна на окончателната оценка
Раздел Х 

Изпити по време на обучението
Чл. 55 (1) Приравнителните изпити се провеждат:

1. при преместване на ученик от VIII до ХII клас от друго училище, ако училищният учебен план за съответната паралелка на гимназията и на училището, от което ученикът се премества, са разработени въз основа на различни рамкови или типови учебни планове. В тези случаи приравнителни изпити се полагат по учебните предмети от общообразователната, и по учебните предмети от професионалната подготовка, които не са изучавани в паралелката, от която идва ученикът;

2. при приемането на ученик от обединено училище на места, определени с допълнителния държавен план-прием в ХI клас, когато училищният учебен план на гимназията и на училището, в което ученикът е обучаван в първи гимназиален етап, са разработени въз основа на различни рамкови или типови учебни планове. В тези случаи приравнителни изпити се полагат по учебните предмети от общообразователната и/или професионалната подготовка, които не са изучавани в паралелката, от която идва ученикът;

3. за лице, прекъснало обучението си, което желае да го продължи и да възстанови статута си на ученик, ако действащият рамков учебен план, въз основа на който е разработен съответния училищен учебен план, е различен от рамковия или типовия учебен план, въз основа на който е разработен училищният учебен план, по който лицето е започнало обучението си в съответната степен;

4. за ученик, завършил определен период или клас от училищно обучение, етап от степен на образование или придобил основно образование или професионална квалификация в училище на чужда държава, в процеса на признаването на което при съпоставка с действащия към момента рамков учебен план, въз основа на който е разработен училищният учебен план, е констатирано различие в изучаваните от ученика учебни предмети/модули. Разпоредбата се прилага и при завършен период, клас или етап на образование в системата на Европейските училища.
(2) Приравнителни изпити, в резултат на които се поставя годишна оценка, се провеждат в съответствие с учебната програма по определен учебен предмет за съответния клас.
(3) В случаите, когато учениците се преместват или включват в училищното обучение преди приключване на учебния процес за съответната година, се провеждат изпити по реда на приравнителните изпити по ал. 1 и 2, в резултат на които се формира срочна оценка, като те се провеждат в съответствие с частта от учебната програма за съответния срок.
Чл. 56 Изпитите за промяна на оценка по учебен предмет са:

1. поправителни изпити;

2. изпити за промяна на годишна оценка –за ХI клас и за ХII клас;

3. изпити за промяна на окончателна оценка при завършване на първи и на втори

гимназиален етап на средно образование.
Чл. 57 (1) Поправителни изпити се полагат от ученици, когато годишната им оценка е Слаб (2) по някой от учебните предмети, изучавани в задължителните или избираемите учебни часове.
  (2) Поправителните изпити се организират в редовни и в допълнителни сесии.
(3) Редовните поправителни сесии са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на гимназията.
(4) Редовните поправителни сесии за учениците от ХII клас са две и се провеждат до две седмици след приключване на учебните занятия и до един месец преди началото на учебната година по ред, определен със заповед на директора на училището.
(5) Учениците, които по здравословни причини, удостоверени с медицински документ, не са се явили на поправителни изпити на редовните сесии, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.
(6) Учениците от ХII, които имат оценка Слаб (2) по учебни предмети, изучавани в задължителните или избираемите учебни часове,  на редовните поправителни сесии и/или на допълнителната поправителна сесия по ал. 5 или не са се явили на поправителни изпити, могат да се явяват на поправителни изпити и на допълнителна януарска поправителна сесия по ред, определен със заповед на директора гимназията 
Чл. 58 (1) Изпитите за промяна на годишна оценка се провеждат при завършване на І гимназиален етап – Х клас и съответно при завършване на ІІ гимназиален етап – ХІІ клас
(2) Изпитът за промяна на годишната оценка по учебен предмет или модул се полага върху учебното съдържание, включено в учебната програма по съответния учебен предмет или модул за съответния клас.
(3) За полагането на изпит за промяна на годишната оценка ученикът подава заявление до директора на гимназията, с което се отказва от годишната си оценка
(4) Учениците имат право еднократно да се явят на изпит за промяна на годишна оценка по ал. 1.
(5) Изключение по ал. 4 се допуска за ученик от ХII клас, който има годишна оценка Слаб (2) по един или по няколко учебни предмета или модула може да се явява на изпити за промяна на оценката без ограничения на броя изпитни сесии.
(6) Всеки ученик има право да положи изпит за промяна на годишна оценка по не повече от три учебни предмета общо, изучавани в задължителните и/или в избираемите учебни часове.
Чл. 59 (1) Изпитите за промяна на окончателна оценка при завършване на І и ІІ гимназиален етап се провеждат след приключване на учебните занятия за съответния клас.
(2) Изпитът за промяна на окончателната оценка по учебен предмет или модул се полага върху учебното съдържание, включено в учебните програми по съответния учебен предмет за съответните класове от етапа.
(3) За полагането на изпит за промяна на окончателната оценка ученикът подава заявление до директора на гимназията, с което се отказва от окончателната си оценка, формирана 
(4) Учениците имат право еднократно да се явят на изпит за промяна на окончателната оценка.
(5) Всеки ученик има право да положи изпит за промяна на окончателната оценка по

не повече от три учебни предмета общо, изучавани в задължителните и/или в избираемите

учебни часове.
(6) За промяната на окончателната оценка по учебен предмет, който се изучава само в един клас от втори гимназиален етап, се допуска само изпит за промяна на годишната оценка.
Чл. 60 (1) Изпити за определяне на срочна оценка по учебен предмет или модул се полагат от:

1. учениците, обучавани в дневна форма при обучението при условията и по реда на дневна форма, чиито отсъствия надхвърлят 25% от учебните часове по отделен предмет или модул, предвидени по училищния учебен план за съответната паралелка през учебния срок, което не позволява да бъде формирана срочна оценка поради невъзможност да бъде осъществен минималният брой текущи изпитвания по чл. 43 при спазване на принципа за ритмичност ;

2. учениците, обучавани в индивидуална форма, които до началото на втория учебен срок се преместват от форма на обучение, при която не се прилага текущо оценяване.

(2) Изпитът за определяне на срочна оценка се полага върху учебното съдържание, включено в учебната програма по съответния учебен предмет, изучавано през съответния учебен срок и за съответния вид подготовка.
(3) В случаите по т.1 когато ученикът не се яви на определената дата за полагане на изпита за определяне на срочна оценка, се определя втора дата за полагането му. Когато ученикът не се яви и на втората дата за полагане на изпита за определяне на срочна оценка, срочна оценка по учебния предмет не се поставя, а ученикът полага изпит за определяне на годишна оценка по съответния учебен предмет.”
Чл. 61 (1) Изпити за определяне на годишна оценка по учебен предмет или модул се полагат от:

1. учениците, обучавани в задочна и в самостоятелна форма на обучение;

2. учениците, обучавани в индивидуална форма на обучение, които след началото на втория учебен срок се преместват от форма на обучение, при която не се прилага текущо оценяване;
 (2) Изпитът за определяне на годишна оценка се полага върху учебното съдържание, включено в учебната програма по съответния учебен предмет за съответния клас и за съответния вид подготовка.
Чл.62 (1) Изпитите в процеса на обучение се провеждат от:

1. училищна комисия по организирането на изпита;

2. училищна комисия по оценяването.
(2) В състава на комисията по ал. 1, т. 1 не може да се определят лица, които заемат учителска длъжност по учебния предмет, по който се провежда изпитът.
(3) В състава на комисията по ал. 1, т. 2 се определят лица, които  имат право да преподават съответния учебен предмет
Раздел ХІ 

Документи за придобиване степен на образование

Чл.63 Удостоверение за завършено средно образование се издава на лице, което е завършило успешно 12 клас, но не е положило държавни зрелостни изпити, след писмено заявление от ученика.
 Чл.64 Диплома за средно образование се издава на лице, завършило 12 клас и успешно положило държавни зрелостни изпити.
Чл.65 Свидетелство за професионална квалификация се издава на лице, придобило професионална квалификация, съгласно държавните образователни изисквания  за професионално образование и обучение и държавните образователни изисквания  за придобиване на квалификация по професии
Чл. 66 По свое желание лицето може да получи европейско приложение към свидетелството за професионална квалификация и/или приложение към дипломата за средно образование на чужд език – английски, френски или немски.
Чл.67 /1/ На ученици, навършили 16 години, които напускат училището, се издава удостоверение за завършен клас.

           /2/ На ученици завършили І гимназиален етап се издава удостоверение
Чл.68 Копие от всеки издаден документ за завършена степен на образование се съхранява в личния картон на ученика.
Раздел ХІІ 

Организация и оценяване на ДЗИ

Чл.69 /1/ Държавните зрелостни изпити  се полагат след успешно завършен 12 клас.
            /2/ Държавните зрелостни изпити  са:

1. Държавен зрелостен изпити  по български език и литература;

2. Държавен изпит по теория и практика на специалността
            /3/ Държавните зрелостни изпити  по ал. 2, т. 1,2 са задължителни за придобиване на средно образование.
Чл.70 Държавните зрелостни изпити  се  провеждат в две сесии:

1. през май-юни;

2. през август- септември.
Чл.71 Подготовката, организацията и провеждането на държавните зрелостни изпити се осъществява на национално, регионално и училищно равнище.
Чл.72 /1/ Подготовката, организацията и провеждането на държавните зрелостни изпити  на училищно равнище се осъществява от :

1. училището, в което ученикът завършва XII клас;

2. училището, в което се провежда държавен зрелостен изпит;

3. училищна зрелостна комисия;

4. комисия за провеждане на държавните зрелостни изпити в училището;

5. квестори;

6. учители-консултанти;

7. учители по чужд език за четене на текст;училището, в което зрелостникът подава заявление за полагане на държавните зрелостни изпити ;

8.училището, в което се провеждат държавните зрелостни изпити ;

9.зрелостна комисия в училището по т. 1

10.квестори.

/2/ 1.УЗК по ал.1, т.9 осъществява допускането на зрелостници до държавните зрелостни изпити, участва в подготовката, в събирането и обобщаването на информация, свързана с държавните зрелостни изпити, и в документирането на резултатите от тях, приема от директора на училището

протоколите с изпитните резултати и изпитните работи, организира и контролира запознаването на зрелостниците с тях и организира издаването на дипломи за средно образование и удостоверения за завършен втори гимназиален етап и изпълнява задълженията съгласно заповедта на директора на гимназията;

2. В състава на комисията се включват учители, които преподават на ХІІ клас през съответната учебна година.

3. Председател на комисията е определено лице със заповед на директора на гимназията.
Чл.73/1/ Оценяването на държавните зрелостни изпити  се осъществява от национална комисия по всеки предмет, състояща се от двама оценители.

          /2/ Оценката от държавните зрелостни изпити  за всяка изпитна работа се формира като средноаритметична от индивидуалните оценки на двамата оценители с точност до 0,01.

        /3/ Оценката от държавните зрелостни изпити  е окончателна. Когато оценката е Слаб 2, зрелостникът може да се яви отново на съответния държавен зрелостен изпит.

         /4/ В деня на оповестяване на резултатите от ДЗИ, директорът на гимназията определя със заповед реда и начина за запознаване  на зрелостника в следващите три дни с оценката от изпитната му работа.
Чл.74 Лица, обучавали се в минали години и допуснати до зрелостни изпити, ги полагат при спазване на държавните образователни изисквания към момента на явяването, без ограничения за възраст и брой изпитни сесии.
Чл. 75 (1) При провеждане на държавните зрелостни изпити имат право да присъстват като наблюдатели до трима представители на родители на ученици от училището, в което се провежда държавният зрелостен изпит, като могат да присъстват при подготовката на изпитните зали и при допускането и разпределението на квесторите и на зрелостниците в сградата;

(2) Представители на родителите се определят до 30 дни преди изпитния ден с решение на Педагогическия съвет и по мотивирано предложение на Обществения съвет;

(3) Представители на родителите не могат да бъдат:

1. родители на зрелостници;

2. лица, извършващи образователни услуги на зрелостници;

3. лица със завършено висше образование по специалност от професионално направление съгласно Класификатора на областите на висше образование и професионалните направления, съответстващо на учебния предмет.

(4) Липсата на обстоятелства по ал. 3 се удостоверява от представителите на родителите с декларацията по образец 

(5) Представителите на родителите нямат право на достъп до изпитните материали и до изпитните зали по време на провеждане на държавния зрелостен изпит.
Раздел ХІІІ 

Организация и оценяване на изпитите за придобиване на професионална квалификация

Чл. 76/1/ Държавните изпити  за придобиване на степен на професионална квалификация са:

1. изпит по теория на професията / специалността;

2. изпит по практика на професията / специалността.

3. Изпитът по ал. 1, т.1 и 2 за придобиване на трета степен на професионална квалификация при заявено желание от ученика може да се провежда и чрез защита на дипломен проект.
           /2/ Държавният изпит за придобиване на професионална квалификация - по теория и практика на професията, се провежда по национална изпитна програма в съответствие с държавния образователен стандарт за придобиване на квалификация по професия.
             /3/ Държавният изпит за придобиване на професионална квалификация чрез защита на дипломен проект се провежда пред съответната комисия. Дипломният проект се изготвя по индивидуално задание и е теоретико-практическа разработка, в която се прилагат придобитите знания, умения и компетентности по специалност от професията.
           /4/ В съответствие със съдържанието на националната изпитна програма държавният изпит в частта по практика на професията се провежда по индивидуални задания, за които са разработени критерии и показатели.
           /5/ В съответствие със съдържанието на националната изпитна програма държавният изпит в частта по теория на професията е писмена работа по изпитна тема, изтеглена на случаен принцип в деня на изпита или писмен тест, съставен на случаен принцип от база данни с въпроси по същата изпитна тема, за които има разработени критерии и показатели. 

Чл.77 /1/ Държавни изпити  за придобиване втора степен на професионална квалификация се полагат след успешно завършен 12 клас.
             /2/ Държавни изпити  за придобиване на трета степен на професионална квалификация  се полагат след успешно завършен 12 клас.

              /3/ Държавни изпити за придобиване на І степен на професионална квалификация по част от професията съгласно учебния план  се полагат след завършен І гимназиален етап 
Чл.78 Държавни изпити  за придобиване на степен на професионална квалификация  се провеждат по националните изпитни програми по чл.36  ЗПОО.
Чл.79 /1/ Държавни изпити  за придобиване на степен на професионална квалификация  се провеждат в две сесии:

1. през май;

2. през август;

         /2/ Обучаемите, които желаят да положат държавни изпити,  подават заявление до директора на гимназията в срок, определен от министъра  на образованието и науката, в което заявяват решението се в какъв вид ще положат държавния изпит по теория и практика:
1. Дипломен проект
2. Част теория   и част практика
/3/ Въз основа на решение на педагогическия съвет в училището и писмено заявено желание на обучаемите в заявлението може да изготви за изпит по чл. 79, ал. 2, т.2 част теория  писмен тест по всяка изпитна тема в съответствие със съдържанието на националната изпитна програма;
         /3/ Обучаваните могат да се явяват на неограничен брой изпитни сесии до успешно полагане на държавните изпити .    
Чл.80 /1/ Държавни изпити  за придобиване на степен на професионална квалификация  се провеждат в гимназията.
            /2/ Подготовката, организирането и провеждането на държавни изпити  се извършва от:

1. комисия по допускане до изпита;
2. комисия по подготовка и организиране на изпита; 
3. квестори за изпита - част по теория на професията; 
4. комисия за подготовка и оценяване на изпита - част по теория на професията; 
5. комисия за провеждане и оценяване на изпита - част по практика на професията; 
6. комисия за придобиване на професионална квалификация.
Чл.81 /1/ Продължителността на държавния изпит за придобиване на степен на професионална квалификация в частта теория е четири астрономически часа.            
           /3/ Във всички училища държавни изпити  по ал.1 за всички професии и специалности се провежда на една и съща дата.
           /4/ Оценката от държавния изпит по теория е крайна. Когато получената оценка е Слаб /2/, обучаваният може да се яви отново на държавен изпит.
Чл.82 /1/ Държавният изпит по практика е изпълнение на индивидуално практическо задание, което се изготвя от комисията за провеждане и оценяване изпита по практика.
          /2/ Продължителността на  държавния изпит за придобиване на степен на професионална квалификация в частта практика е   до три последователни дни и не повече от 6 астрономически часа дневно.                                                                                                             

          /3/ Датите за провеждане на държавния изпит по практика за всяка сесия се определят в началото на учебната година от директора на гимназията.

          /4/ Оценката от държавния изпит по практика е  крайна. Когато получената оценка е Слаб /2/, обучаваният може да се яви отново на държавен изпит.
Чл.83 Лица, обучавали се в минали години по професии/специалности, се дипломират по сега действащите учебни планове и полагат държавни изпити по теория и практика на професията/ специалността.
Раздел  ХІV

 Производствена практика

Чл. 84/1/  Производствената практика е задължителен елемент от учебния процес в гимназията.  


/2/ Времето за провеждане на производствената практика е учебно време.


/3/ Производствената практика е задължителна за всички ученици от всички форми на обучение в гимназията.
           /4/ Производствената практика се провежда по учебна програма и график,  утвърдени от директора на гимназията в зависимост от конкретните условия и възможности за организирането й

               1. Учебната програма се съставя от учителя-ръководител на производствената практика. В нея се вписват темите и критериите за оценяване на очакваните резултати от обучението.

               2. При групово провеждане на практиката, учебната програма и графикът се съгласуват с ръководителя на стопанската организация, в която се провежда производствената практика

              3.  Производствената практика се провежда по работни места, съгласно утвърдения график по класове.

             4.  Преди започването на производствената практика се провеждат инструктажи по техника на безопасност, хигиена и охрана на труда, пожарна и аварийна безопасност и безопасност на движението по пътищата, съобразно спецификата на професията и на работните места.

            5. Инструктажите се провеждат от ръководителя на производствената практика и от длъжностното лице в предприятието и се отразяват в съответните книги.
   Чл.85 За  самостоятелно  или групово провеждане на производствената практика в стопанската организация, Директорът на гимназията подписва договор с организацията.

Чл. 86 /1/ Часовете за производствена практика се възлагат само на учител по теория и  по практика на професията.
              /2/  По време на производствената практика учителите упражняват ръководни и контролни функции в рамките на седмичното работно време на учениците.
              /3/ Учителят, на когото са възложени учебните часове за производствена практика, отразява отсъствията на ученика в дневника на паралелката.

             /4/ Учителят–ръководител посещава ученика, провеждащ производствената си практика, най малко един път.

   Чл. 87  По време на производствената практика ученикът води индивидуален дневник, в който отразява извършените от него дейности по дни. Дневникът се заверява от длъжностното лице в предприятието, при което ученикът работи и от учителя –ръководител на практиката. 
  Чл.88    Продължителността на учебния час е:

                     1.  шестдесет минути по производствена практика

                     2. почивките между учебните часове са с продължителност не по малко от 10 и не по вече от 30 минути.
Чл. 89. Производствената практика се оценява с цифрова оценка с точност до 1 и най-малко две текущи оценки. 
Чл.90. За ученик, който не е провел по уважителни причини производствената практика по редовния график, Педагогическия съвет определя реда и условията за провеждането й. 
Чл.91 Седмичната преподавателска заетост по теми от учебната програма се отразяват от учителя-ръководител на производствената практика в дневника на паралелката, съгласно утвърдения график. 
Чл. 92 /1/ След приключване на производствената практика, учителя предоставя на директора на училището индивидуалния дневник на всеки ученик, в който е отразил дейността си по дни, заверен от отговорното лице от предприятието и от учителя на когото е възложена производствената практика.
             /2/ В срок до три дни след приключване на производствената практика по график учителят предоставя на директора отчет за проведената производствена практика. 
Раздел ХV 

Практическо обучение

Чл. 93  / 1/Практическото обучение се провежда във:

1. учебно-производствени бази на гимназията

2. предприятия на юридически и физически лица;

3. учебно-производствени бази към предприятията;

4. учебно-тренировъчни бази на училищата
/2/ Местата за провеждане на практическото обучение по ал. 1 се обзавеждат съгласно държавните образователни стандарти за придобиване на квалификация по професии.
/3/ В местата за провеждане на практическото обучение се осигуряват здравословни и безопасни условия за обучение и труд."
Чл. 94. /1/ Практическото обучение се провежда като учебно- тренировъчни, учебно-производствени и производствено-учебни дейности.
/2/  За провеждане на практическото обучение в местата по чл. 93 ,т.2 и 3 гимназията сключва договори.
/3/ Гимназията може да организира самостоятелно и/или кооперирано с юридически или физически лица производство на продукция и услуги, като се изпълняват държавните

образователни стандарти за придобиване на квалификация по професии или документацията за професионално обучение на училището или на заявителя на професионално обучение

Раздел ХVІ

Провеждане и организиране на ученически отдих и посещения с учебна цел

Чл.95 Отдихът в почивните бази, екскурзионното летуване, излетите, походите и експедициите, училището сред природата, селският туризъм, спортните почивни бази, екскурзии и др., са форми на организиран отдих на учениците, при които се провежда възпитателна, културно-развлекателна, здравно-закалителна и лечебно- оздравителна работа.
Чл.96 За всеки организиран отдих и туризъм по чл. 95 директорът на гимназията,

1. издава заповед за провеждане на формата, която задължително съдържа:

 а) начална и крайна дата на организирания отдих и туризъм;

 б) начален, краен пункт и маршрут на пътуването; 

в) ръководния и педагогическия персонал, отговорни за провеждането на формата, и техните задължения; 

2. командирова служителите на гимназията, определени за провеждането на формата; 

3. организира и контролира: 

а) информирането на родителите, настойниците или попечителите на децата или учениците за провеждане на формата;

б) предоставянето на писмено съгласие на родителите, настойниците или попечителите за участие на ученика в съответната форма; 

4. организира и контролира провеждането на инструктаж на учениците и на техните родители, настойници или попечители за безопасност и културно поведение; проведеният инструктаж се удостоверява с подписите на участниците в съответната форма на организиран отдих и на техните родители, настойници или попечители;

 5. контролира предоставянето за всеки ученик на документ, издаден от личния (семейния) лекар на ученика; 

6. заверява с подпис и печат списък на децата или учениците с данни за трите имена, дата и година на раждане, група или клас;

 7. изисква от лицата, предоставящи туристическата услуга, да удостоверят правото си да извършват съответния вид туристическа дейност - когато отдихът се организира по договор;

 8. изисква данни за лиценза на превозвача, когато превозът на учениците се организира с автобус; 9. контролира застраховането на участниците във формите.

 (2) Когато формите на организиран отдих по чл. 95 се провеждат през учебно време, директорът организира, осигурява и контролира преструктурирането на учебното съдържание.
Чл. 97/1/ За всеки организиран отдих и туризъм по чл. 95  директорът на гимназията със заповед назначава комисия за  проверка на изпълняемост на изисквания съгласно Закона за туризма, ЗПУО, Наредбата за организация на дейностите в училищното образование
/2/ Комисията по ал. 1 включва представители на педагогическия съвет, обществения съвет, училищното настоятелство
/3/ Комисията по ал. 1, преди подписване на договорите, прави допитване и проучване на контрагентите в Комисията за защита на потребителите. 

 Чл.98 Преди всяко провеждане на формите на организиран отдих и туризъм директора на гимназията уведомява РУО Габрово и представя в писмена форма предварителна информация за: 

1. формата на организирания отдих и туризъм; 

2. общите условия на организирания отдих и туризъм, която задължително включва

 а) начална и крайна дата на организирания отдих и туризъм; 

б) начален, краен пункт и маршрут на пътуването; 

в) брой на нощувките, местоположението и вида на обектите за нощувка - когато пътуването включва нощувка; 

г) транспортните средства, които ще бъдат използвани, данни за превозвача, а когато превозът на учениците се организира с автобус - и данни за лиценза на превозвача;

 д) организацията на храненe на учениците;

 3. специфичните условия на организирания отдих и туризъм, в зависимост от формата;

 4. лицето, което ще предоставя туристическата услуга, включително и за правото му да осъществява такава дейност - когато отдихът се организира по договор; 

5. информация за преструктуриране на учебното съдържание - когато формата на организиран отдих и туризъм се провежда в учебно време.

 (2) Към уведомлението по ал. 1 се прилагат: 

а) писмена информация за условията на организирания отдих и туризъм, предоставена от лицата, предлагащи туристическата услуга - когато отдихът и туризмът се организират по договор;

 б) заповедта по чл.96 

в) списъкът на учениците 

 г) писменото съгласие на родителите, настойниците или попечителите на децата или учениците за провеждане на формата по чл. 95 ;

 д) доказателства за проведен инструктаж по чл. 96, т. 4 ; 

е) документи, удостоверяващи правото на лицата, предоставящи туристическата услуга, да извършват съответния вид туристическа дейност - когато отдихът се организира по договор;

 ж) лицензът на превозвача - когато превозът на децата или учениците се организира с автобус.

  (4) Формите на организиран отдих и туризъм се провеждат, ако в 7-дневен срок от постъпване на документите не е постъпило отрицателно мотивирано писмено становище от началника на РУО.
Чл. 99/1/ Организираните ученически туристически пътувания с обща цена се провеждат въз основа на сключен договор между туроператор и директора на гимназията. Договорът се сключва след одобрение от началника на РУО Габрово.

/2/ Пътуванията могат да се организират през ваканциите , почивните дни, а през учебно време – за не повече от 3 учебни дни за паралелка.
Чл. 100 /1/ По време на учебната година в зависимост от темите в учебното съдържание учениците могат организирано да посещават различни културни и научни институции и прояви,  както и да участват в различни организирани прояви или изяви, които не са предмет на уреждане в наредбата по чл. 79, ал. 5 от Закона за туризма.
(2) Редът и начинът на организиране на посещения на обществени, културни и

научни институции и природни обекти в населеното място на на гимназията 
 се контролира от директора при спазване на следните изисквания:

1. Ръководителят на проявата съставя план за мероприятието, който включва име на инициативата, цели, график, маршрутен лист, участници

2. Плана се утвърждава от директора със заповед за провеждане на мероприятието
(3) 1. За организирани прояви, изяви и мероприятия извън населеното място на
гимназията, които не са предмет на уреждане в наредбата по чл. 79, ал. 5 от Закона за

туризма се уведомява по електронната поща началникът на РУО в срок не по-късно от 3 дни преди пътуването.

2.Организираната проява, изява или мероприятие по т.1 се провежда, ако не постъпи отрицателно мотивирано писмено становище от началника на РУО
(4) За всички дейности по ал. 3 се  спазват следните изисквания:

1. Ръководителят на проявата съставя план за мероприятието, който включва име на инициативата, цели, график, маршрутен лист,  участници, места за нощувка, хранене, вид транспорт, информирано съгласие на родителите, медицински преглед от медицинското лице в гимназията. 

2. Упълномощено лице провежда инструктаж на учениците, които се подписват  върху инструктажен лист и в книгата за инструктажи.

3.Плана се утвърждава от директора със заповед за провеждане на мероприятието

4. Директорът на гимназията изпраща по електронната поща уведомление за мероприятието до началника на РУО

5. Организираната проява, изява или мероприятие се провежда, ако в 7-дневен срок от представяне на информацията по ал. 3 не е постъпило отрицателно мотивирано писмено становище от началника на РУО.

6. Документите по т.1,2,3,4, 5 се съставят и съхраняват в папка. Една с оригиналите, която придружава участниците в мероприятието и една с копия, която се съхранявя от директора на гимназията .

.
ГЛАВА ІII

УЧАСТНИЦИ В ОБРАЗОВАТЕЛНИЯ ПРОЦЕС

Раздел І 

Директор

Чл. 101  Директорът има право да:

1. представлява училището пред органи, организации и лица;

2. осъществява вътрешен контрол в съответствие с правомощията му, предоставени от нормативните актове и плана за контролната дейност;

3. се разпорежда с бюджетните и извънбюджетните средства;

4. сключва договор с юридически лица за предмета на дейност на  ПГИТ;

5. награждава и санкционира ученици, учители и служители в съответствие с Кодекса на труда, ЗПУО, Правилника за вътрешния трудов ред и настоящия правилник;

6. подписва документи за завършен клас , степен на образование и степен на професионална квалификация.

7. контролира правилното водене и съхранение на училищната документация;
Чл.102 Директорът е длъжен да:

1. отразява резултатите от своята контролна дейност в книгата за контрол;

2. отчита постъпленията и разходваните финансови средства пред колективния орган;  

3. сключва трудови договори с учители и служители по реда на Кодекса на труда;

4. обявява свободните работни места в Бюрото по труда и в тридневен срок информира РУО - Габрово;

5. съдейства за повишаване квалификацията на учителите;

6. организира приема за новата учебна година съгласно нормативните документи;

7. осигури здравно-профилактична дейност в гимназията;

8. организира образователния процес съгласно нормативните документи;

9. съдейства на компетентните органи при установяване на нарушения на законите и нормативните актове.

10. изготвя длъжностно разписание на персонала и утвърждава поименното разписание на длъжностите и работните заплати.

11. изготвя списък – образец №1 за учебната година и го съгласува със синдикалните организации, съществуващи на територията на гимназията.
Чл.103 Директорът е председател на Педагогическия съвет и осигурява изпълнение на решенията му.
Чл.104 При отсъствие на директора за срок, по-малък от 30 календарни дни, функциите му се поемат от специално определено със заповед от него лице.
Чл.105 При отсъствие на директора повече от 60 календарни дни , Началникът на РУО - Габрово сключва трудов договор с друго лице за временно изпълняване на длъжността без конкурс.
Чл.106 Решенията на директора могат да се отменят само от началника на РУО
РАЗДЕЛ ІІ

Учители

Чл.107   Учителите в гимназията са педагогически специалисти
Чл. 108  Педагогическите специалисти имат следните права: 

1. да бъдат зачитани правата и достойнството им; 

2. да определят методите и средствата за провеждане на образователния процес съобразно принципите и целите на гимназията; 

3. да участват във формирането на политиките за развитие на детската градина, училището или центъра за подкрепа за личностно развитие; 4. да получават професионална подкрепа в процеса на изпълнение на служебните си задължения; 

5. да повишават квалификацията си; 

6. да бъдат поощрявани и награждавани. 

7. на педагогическите специалисти се дължи почит и уважение от учениците, родителите, административните органи и обществеността.

8.ползва материалната база на гимназията за подобряване и осъвременяване на методите на преподаване.

9. ползва отпуски според Кодекса на труда и КТД

10. да не бъде подлаган на морален и неправомерен административен натиск от ръководството на гимназията и по-висши инстанции.

11.да бъде избиран в органи, подпомагащи управлението на гимназията.

12.дава мотивирани предложения за подобряване на работата във всички области от дейността на гимназията

13. получава информация за материалното и финансовото състояние на гимназията.
14.да участва в класирането на проектите на учебници по съответния учебен предмет и при избора на учебник, по който ще се провежда обучението;

15.да получава информация по въпроси, свързани с изпълнение на служебните му задължения, както и за възможностите за повишаване на професионалната му квалификация;
Чл.109 Педагогическите специалисти имат следните задължения::

1. да изпълняват определените в длъжностната  си характеристика и Правилника за вътрешния трудов ред задължения;

2. да спазват решенията на Педагогическия съвет и да изпълняват заповедите на директора на гимназията;
3. да осъществяват обучение и възпитание на учениците в съответствие с държавните образователни стандарти;

4. да опазват живота и здравето на учениците по време на образователния процес и на други дейности, организирани от гимназията;
5. да зачитат правата и достойнството на децата, учениците и другите участници в предучилищното и училищното образование и да сътрудничат и партнират със заинтересованите страни;

6. да поддържат и повишават квалификацията си съобразно политиките за организационно развитие на съответната институция и специфичните потребности на децата и учениците, с които работят с цел подобряване качеството на образованието им.
7. да спазват Кодекса на труда и реда по този правилник както следва:
а/ да спазват учебния график – преместване, сливане и отлагане на учебните часове не се разрешава без знанието на директора;
б/ да идват  в ПГИ  10 минути преди началото на учебния час;
в/ да започват  работа с паралелката  непосредствено след биене на звънеца;
г/ да приключват  учебния час непосредствено след биене на звънеца;
д/ да отразяват своевременно и според изискванията отсъствията на учениците в електронния дневник;
е/ да провеждат системен и ритмичен контрол за проверка и оценка знанията на учениците, съгласно настоящия правилник и нормативните изисквания;
ж/ да не допускат  рушене на материалната база по време на часовете и извън тях;
з/ да уведомяват ръководството според изискванията на Кодекса на труда при отсъствие от работа;
и/ да следят за реда в кабинета/ класната стая  по време на провеждания от него час.

8. да оформят срочни и годишни оценки според изискванията на този правилник по преподавания предмет;

9. да водят определената училищна документация според изискванията като спазва следните условия: 

а/ нанасят преподавания материал в  електронния дневник на  паралелката;

б/  да записват предметите с пълните им наименования съгласно утвърдения учебен план за специалността;

в/ да  планират работата си по учебните програми за всеки предмет
г/ да извършва корекции  в документацията с червен химикал и обяснителни бележки

10. да работят системно за повишаване на своята    научна и методическа квалификация чрез самообучение, проучвания, квалификационни курсове и други;

11. да подпомагат  учениците за участие в олимпиади, конкурси, състезания  и други мероприятия;

12. да мотивират  учениците за активно участие в учебния процес и да не допускат  бягства от часове.
13. да преподава учебния предмет на книжовния български език, с изключение на учебните предмети "чужд език" и "майчин език", както и на учебните предмети на чужд език, да общува с децата или учениците на книжовен български език и да ги подпомага да усвояват книжовноезиковите норми;

14. да уведомява своевременно директора, когато се налага да отсъства от учебни часове, за осигуряване на заместник с оглед недопускане на свободни часове;

15. да изпълнява предписанията и препоръките на органите, осъществяващи методическа дейност и контрол в системата на народната просвета;

16. да информира писмено и на индивидуални срещи родителите за успеха и развитието на детето или ученика, за спазването на училищната дисциплина, както и за уменията му за общуване и интегриране в училищната среда, да ги насочва към форми за допълнителна работа с оглед възможностите, потребностите и желанията на детето или ученика при зачитане на тяхното право да вземат решения;

17. да не пуши, да не внася и да не употребява алкохол в училището и извън него - при провеждане на мероприятия и дейности, в които участват  ученици;

18. да се явява на работа с облекло и във вид, които съответстват на положението му на учител и на добрите нрави;

19. да не внася в училището оръжие, както и други предмети, които са източник на повишена опасност.

20. индивидуалните срещи с родителите се провеждат в приемното време на учителя или в друго удобно за двете страни време.

21. да спазват инструкциите свързани с  обявена епидемиологична обстановка

Чл.110 Учителят няма право да:

1. изменя учебните планове;

2. изменя учебните програми с повече от 20 % от учебното съдържание;

3. използва методи и средства за преподаване, несъобразени с възрастовите и психологическите особености на  учениците;

4. проявява дискриминация и субективизъм при оценяване знанията и поведението на учениците, основани на социална, имуществена, етническа, религиозна и политическа принадлежност на учениците или родителите им.

5. да нарушава правата на ученика, да унижава личното му достойнство, да прилага форми на физическо и психическо насилие

6. подстрекава, организира или провокира дейности на учениците, които застрашават безопасността, здравето и морала им.

7. пропагандира религиозни и политически възгледи сред учениците.

8. получава парични или материални подаръци от ученици или родители.

9. използва услуги на ученици и родители за лична облага.

10. събира парични средства, независимо за каква цел от учениците.

11. да предоставят образователни услуги срещу заплащане при наличие на конфликт на интереси, за което в едномесечен срок от началото на всяка учебна година лицата подават писмена декларация пред директора на училището относно обстоятелството дали през предходната учебна година са предоставяли образователни услуги срещу заплащане, както и относно липсата на конфликт на интереси.

12.  води разговори и да пропагандира  пред учениците теми свързани с работата на учители, директор и служители.

13.  ползва мобилен телефон в учебните часове

Чл.111  Учителят като  класен ръководител е длъжен да:

1. създава оптимални условия в паралелката  за осъществяване на учебно-възпитателния процес;
2. да води редовно, прецизно и съобразно изискванията по този правилник и нормативните актове документите на паралелката в писмен и електронен вид;
3. оформя ежемесечно в електронния дневник отсъствията на учениците;
4. своевременно да изпраща  съобщения на родителите и компетентните органи за допуснати извинени и неизвинени отсъствия, отрицателни  прояви и санкции на учениците;
5. участва в работата на Педагогическия съвет и запознава учениците с решенията му, които пряко ги засягат;
6. запознава  учениците и родителите с учебния план, по който ще бъдат обучавани  с настоящия правилник и останалите нормативни документи;
7. отстоява пред по-висши инстанции правата на поверените ученици;
8. предлага за санкция в съответствие с Правилника за вътрешния трудов ред и настоящия правилник  учениците за виновно неизпълнение на задълженията им.
10. да следи за успеха и развитието на учениците от съответната паралелка в образователно-възпитателния процес, за спазването на училищната дисциплина, както и за уменията им за общуване с учениците и учителите и интегрирането им в училищната среда, като периодично и своевременно информира родителите;

11. да анализира и оценява рисковите фактори върху учениците от паралелката и да предприема превантивни и корективни мерки за справяне с тях;

12. да контролира посещаемостта на учебните часове от учениците от паралелката;

13. своевременно да уведомява родителите, ако ученикът отсъства от учебни часове, както и когато спрямо него ще започне процедура за налагане на санкции или други мерки по този правилник;

14. да консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;

15. да организира и да провежда родителски срещи; 

16. периодично да организира индивидуални срещи с учениците от паралелката, да организира и провежда часа на класа и да работи за развитието на паралелката като общност;

17. да участва в процедурите за налагане на санкции и мерки по отношение на учениците от паралелката в случаите и по реда, предвидени в този правилник;

18. да вписва наложените санкции на учениците в личните картони, електронния дневник на паралелката

19. да осъществява връзка с учителите, които преподават на паралелката, и периодично да се информира за успеха и развитието на учениците от паралелката по съответния учебен предмет, за спазване на училищната дисциплина, за уменията им за общуване и интегриране в училищната среда;

20. да осъществява постоянна връзка с останалите класни ръководители с оглед усъвършенстване и намиране на нови форми за общуване с учениците и родителите;

21. да осъществява връзка и да подпомага специалистите, които работят с ученици от паралелката;

22. по време на родителските срещи се обсъждат и се вземат решения по основни въпроси, свързани с развитието и възпитанието на учениците, включително с участието на специалисти. Класният ръководител не може да обсъжда публично въпроси, свързани с успеха и поведението на отделните ученици от паралелката;
23. на първата среща с родителите  за учебната година класният ръководител предоставя на родителите  срещу подпис информация за графика на приемното време на учителите в училището, учебния план на паралелката, графикът за класни работи, Правилника за дейността и други нормативни документи за учебната година; 
                        24.  вписва децата до 16-годишна възраст, постъпили в паралелката в Книгата за подлежащите на задължително обучение деца до 16-годишна възраст в срок до три дни. Данните за всяко дете се актуализират най-късно до десет дни след започване на учебната година.

                       25. да изготвя  до второ число на следващия месец  справка - списък с броя на извинените и неизвинени отсъствия на всеки ученик от паралелката;
                       26. в края на първия учебен срок и учебната година да представя на ученика ученическа книжка с постигнатите резултати, генерирана от електронния дневник на паралелката.

                       27.  до 7 работни дни след приключване на учебната година за паралелката, да извърши проверка на електронния дневник и да генерира файл на същия в електронната платформа;
                       28. организира Часа на класа съгласно рамковите изисквания на Наредба № 13 от 2016 г за гражданското, здравното, екологичното и интеркултурно образование и Наредба за условията и реда ца организиране, провеждане и осигуряване на обучение на българските граждани за защита на отечеството от 09.05.2023 г.
Чл. 112  Дежурният учител  е длъжен да: 

1. следи за опазване на реда и материалната база през междучасията съгласно този правилник;
2. да подава докладна записка до директора на гимназията, когато констатира нарушение по т.1;
3. да спазва графика за дежурство установен със заповед на директора на гимназията.
Чл. 113 За виновно неизпълнение на задълженията си и нарушаване на трудовата дисциплина учителите носят дисциплинарна и материална отговорност и се наказват според Кодекса на труда.
Раздел ІІІ

Ученици 

Права и задължения

Чл. 114 /1/Ученик е този, който е записан в гимназията за обучение и завършване на клас

              /2/ Учениците в гимназията се приемат с или без приемен изпит според Наредбата на МОН за приема на ученици в държавните и общински училища. 
Чл. 115 Учениците участват като партньори в училищното обучение и имат активна роля за постигане на целите на образователния процес
Чл.116/1/ Учениците имат право да:
1. да бъдат обучавани и възпитавани в здравословна, безопасна и сигурна среда; 

2. да бъдат зачитани като активни участници в образователния процес; 

3. да избират профила и професията; 

4. да избират между учебните предмети или модули, предложени от училището за изучаване в избираемите и във факултативните учебни часове; 

5. да получават библиотечно-информационно обслужване; 

6. да получават информация относно обучението, възпитанието, правата и задълженията си; 

7. получават обща и допълнителна подкрепа за личностно развитие; 

8. бъдат информирани и консултирани във връзка с избора на образование и/или професия; 

9. участват в проектни дейности; 

10. дават мнения и предложения за училищните дейности, включително за избираемите и за факултативните учебни часове; 

11. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план; 

12. получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността; 

13. бъдат поощрявани с морални и материални награди

14.участват в училищния живот и в организационното развитие на училището чрез различни форми на ученическо самоуправление на ниво паралелка и училище; 

15. получават стипендии при условия и по ред, определени от Министерския съвет;
16. ползват безплатно материалната база на гимназията в учебно и извънучебно време
17. не бъдат подлагани на морален, физически и административен натиск от страна на учители, ръководство, персонал и ученици;
18.не бъдат дискриминирани по отношение на религиозни, социални, имуществени или политически убеждения;
19.бъдат защитавани от свой съученик или учител по тяхно желание, при разглеждане на поведението им на заседания на Педагогическия съвет на гимназията;
20.получава равен достъп до училищната компютърна мрежа и в интернет, при спазване на училищната политика;
21.се обучават и възпитават в здравословна и сигурна среда, както и да получава защита при накърняване на правата и достойнството му;

22.  се ползват от формите за насърчаване на равния достъп до образование при условия и по ред, определени в нормативен акт;

23. участват, включително с присъствието на родител, при решаване на въпроси, засягащи техните права и интереси.
/2/ Учениците с увреждания имат право:
1. да получат достъп до учебната среда;

2.  на достъпна училищна информация;

3. на  учебници, учебни помагала, съвременни технологии и технически средства за обучение;

4. на  подкрепяща среда за интегрирано обучение.
Чл. 117  Учениците имат следните задължения: 
1. да присъстват и да участват в учебните часове и занимания; 

2. да съхраняват авторитета на училището и училищната общност и да допринасят за развитие на добрите традиции; 

3. да зачитат правата, честта и достойнството на другите, както и да не прилагат физическо и психическо насилие; 

4. да носят училищната униформа и другите отличителни знаци на училището, когато такива са предвидени; да се явява в училище, на чествания на официални и общоучилищни празници във вид и облекло, които съответстват на положението му на ученик и на добрите нрави:

а/ членовете на училищната общност трябва да идват на училище чисти и спретнати

б/ носенето на показни знаци и бижута, които сами по себе си представляват расистки или дискриминационни символи, са забранени

в/ недопустимо е явяването в училище с провокиращо облекло и прически. 

г/ по смисъла на този правилник облеклото отговаря на следните изисквания :

- много къси поли, рокли и панталони са недопустими  за учениците от 8 до 12 клас;

- блузите и ризите да не са по къси от колана на панталона или полата ;

- не е допустимо облеклото да разкрива елементи от бельото;

- не е допустимо носенето на обувки с много високи токчета и джапанки.

- не е допустимо панталоните да бъдат нарязани на дупки и с фрапиращи ефекти по тях.
5. да не участват в хазартни игри, да не употребяват тютюн и тютюневи изделия, алкохол и наркотични вещества; 

6. да не носят оръжие, както и други предмети, които са източник на повишена опасност; 

7. да носят ученическата си лична карта в училище и извън него;  

8. да спазват правилата за поведение в паралелката и в училището; 

9. да спазват правилника за дейността на институцията; 

10. да не възпрепятстват със своето поведение и постъпки нормалното протичане на учебните часове; 

11. да не използват мобилните си телефони по време на учебните часове;
12. спазва  правилата за безопасна работа в училищната компютърна мрежа и в интернет
13. се явяват в час навреме и с необходимите материали и учебни помагала по съответните предмети и     със спортен екип  по Физическа култура и спорт;
 14. изчакват 15 минути след биене на звънеца и ако учителят не се яви,  чрез дежурния ученик да    потърси информация от ръководството на гимназията  за  хода на учебния час;
15. не отсъства без уважителни причини доказани по съответния ред;
16. да се движат тихо по коридорите;
17. влизат в учителската стая и служебните кабинети само след разрешение на присъстващите там;
18. да не бъдат на обществени места без придружител в съответствие с изискванията на Закона за закрила на детето;
19. при възникнали  въпроси, проблеми в класа или инциденти учениците са длъжни да уведомят първо класния ръководител, ако той отсъства-дежурния учител;
20. да използва тетрадки, моливници и други пособия, които отговарят на възрастовите му особености, възпитават естетика и не съдържат агресивни послания;
21. да посрещат учителя, училищното ръководство или други лица при влизане в класната стая със ставане и поздрав;
23. да опазват МТБ, а при нанесени щети ги възстановяват. При неустановен виновник щетите се възстановяват от цялата паралелка;
24. да получава безплатна ученическа униформа, да я опазва, а при загуба или повреждане да заплаща стойността й;

25. да получава безплатни учебници по общообразователна подготовка, да ги опазва, а при загуба или повреждане да заплаща стойността им;

26. всяка седмица,  съгласно отбелязаните поредни номера в дневника на паралелката дежурят двама ученици, които имат следните задължения:

а/ следене за чистотата и реда в класната стая, почистване на бялата дъска, съобщаване на отсъстващите ученици за конкретния час, докладване на класния ръководител при възникнали инциденти, тормоз, конфликти

б/ подпомагане на дежурния учител за опазване на реда и материалната база в гимназията чрез дежурство в коридорите и двора на гимназията;
27. да спазват инструкциите свързани с обявена епидемиологична обстановка

Чл.118 Ученикът няма право да:

1. участва в хазартни игри.

2. употребява наркотични и психотропни вещества.

3. пуши и употребява алкохол на обществени места и в района на гимназията.

4. внася алкохол, наркотични вещества, оръжие и всякакъв вид паралитични средства в гимназията

5. посещава учебни занятия в неприличен вид или след употреба на алкохол.

6. участва в политически партии, секти и други подобни организации до навършване на 18 години.

7. накърнява с поведението си авторитета и достойнството на учител, служител  или друг ученик.

8. създава пречка на учителя при изпълнение на служебните му задължения.

9. учи в дневна форма на обучение, ако е сключил брак или ученичката е родила.

10. отсъства от учебни занятия без извинителни причини, удостоверени по ред, отразен в този правилник;
11.  представя фалшиви документи, касаещи отсъствието или обучението му;
12.  Консумира и внася хранителни продукти в класните стаи и специализираните кабинети;
13. отваря вратите и да влиза в други класни стаи след започването на часа.
                          14. Да създава, използва и разпространява документи, предвидени в

   ЗПУО,ЗПОО и Правилника за дейността на гимназията с неистинско, невярно                или подправено съдържание, както и да декларира неверни данни в тях;
                          15. Да възпрепятства нормалното провеждане на учебния час
(подсказване, преписване, влизане в пререкание с преподаватели и съученици);
                        16.Да разпространява в социалните мрежи  лични или чужди файлове, снимки, видеа и коментари, които уронват престижа на училищната общност;
                        17.  По време на учебния час ученикът няма право:

- да напуска часа без разрешение на учителя

- да се разхожда по коридорите

- да влиза в кабинети и класни стаи и да смущава учебния процес.
Отсъствия
Чл. 119. Ученикът може да отсъства от училище по уважителни причини в следните случаи:

Ученикът може да отсъства от училище по уважителни причини в следните случаи:
(1)  по медицински причини, за което в училището се изпраща по електронен път медицински документ от лекар или от лекар по дентална медицина;
 
(2)  поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;
(3)  с разрешение от класен ръководител - до 15 учебни дни / 105 часа/в една учебна година с мотивирано заявление от родителя до класния ръководител, но не повече от 5 дни наведнъж. Заявлението се подава преди отсъствието на ученика, а ако това е невъзможно, родителят уведомява класния ръководител в първия ден от отсъствието на ученика.
Чл.120 /1/Отсъствията на учениците от училище се отчитат в учебни часове. 
/2/ Закъснението на ученика за учебен час до 20 минути се отчита като половин отсъствие, а зъкъснение на ученика за учебен час с повече от 20 минути – като едно отсъствие

/3/ Неизвинени  са отсъствията без уважителни причини съгласно чл. 119

Чл.121 (1) След всеки 3 допуснати  неизвинени отсъствия на ученика от училище класният ръководител уведомява родителя/представителя на ученика, който полага грижи за детето, и обсъжда с него възможностите за отстраняване на причините за отсъствията.

(2) Ако ученикът отсъства от училище един учебен ден и отсъствието не е по някоя от уважителните причини,  класният ръководител е длъжен да уведоми родителя с писмо, по имейл или в телефонен разговор и да обсъди с него възможностите за отстраняване на причините за отсъствията. 
Санкции

Чл.122 Санкции за отсъствия са както следва:

 
/1/ Ученик, допуснал 5 отсъствия по неуважителни причини, се наказва със “Забележка”.


/2/ Ученик, допуснал 10 отсъствия по неуважителни причини, се наказва с “Предупреждение за преместване в друго училище”.

            /3/Ученик, допуснал 15 неизвинени отсъствия, може да се накаже с “Преместване в друго училище”,  или с  „Преместване от дневна форма на обучение в самостоятелна - за ученици, навършили 16 години” по предложение на Педагогическия съвет  със заповед на директора, като се отчитат причините и тежестта на нарушението. 


/4/ На ученик, допуснал над 25 % отсъствия от часове по даден предмет, по предложение на учителя по този предмет може да не се  оформи срочна оценка. Директорът на гимназията по предложение на Педагогическия съвет, определя със заповед  условията и реда за оценяване знанията и уменията на ученика за завършване на учебния срок. Когато отсъствията са поради общо или хронично заболяване или други уважителни причини, след представяне на съответните документи по предложение на педагогическия съвет може да се удължи учебния срок за оформяне на срочна оценка, но за срок не по-голям от 30 календарни дни.

Чл. 123  За неизпълнение на задълженията, определени в Закона за предучилищното и училищното образование, в нормативни актове по неговото прилагане и в правилника за дейността на гимназията, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:

1. забележка;

2. преместване в друга паралелка в същото училище;

3. предупреждение за преместване в друго училище;

4. преместване в друго училище;
5. преместване от дневна форма в самостоятелна форма на обучение.
чл.124 /1/ Когато ученикът се яви в училище с облекло или във вид, които са в нарушение на този правилник или на правилника за дейността на училището, както и когато състоянието му не му позволява да участва в образователно-възпитателния процес, той се отстранява от училище до отпадане на основанието за отстраняването му.

              /2/ Отстраненият ученик от учебния час се придружава от председателят на ученическият съвет или дежурния ученик до кабинета на директора или заместващият го учител.
              /3/ В случаите по ал. 1 Директорът взема решение за заетост на ученика и се предприемат дейности за мотивация и за преодоляване на проблемното поведение и задължително се уведомява родителят/представителят на детето/лицето, което полага грижи за ученика.
Чл.125 За ученика с наложена санкция се осигуряват и дейности за превенция и преодоляване на проблемното поведение
Чл. 126 Освен налагането на санкция на ученика задължително се предоставя обща подкрепа за личностно развитие като консултации по учебни предмети, консултации с психолог и/или с педагогически съветник, допълнително обучение и допълнителни консултации по учебни предмети в неучебно време, включително в периода на ваканциите, участие в занимания по интереси, кариерно ориентиране и други дейности с оглед недопускане на нарушения или отпадане от училище.
Чл. 127  (1) Санкциите по чл. 123, т. 1 и 2 се налагат със заповед на директора по мотивирано писмено предложение на класния ръководител, а санкциите по чл. 123, т. 3-5 – със заповед на директора по предложение на педагогическия съвет.
(2) Мярката по чл. 124 се налага със заповед на директора, а по чл. 124,  и чл. 125 – със заповед на директора по предложение на педагогическия съвет.
/3/Заповедта за налагане на санкциите се издава в 14-дневен срок от предложението на класния ръководител или педагогическия съвет
/4/ Заповедта се съобщава в тридневен срок от издаването й на ученика и на родителя му, а в заповедта за налагане на санкция „Преместване в друго училище – и на началника на РУО
/5/ Заповедите за налагане на санкции и мерки могат  да се обжалват по административен ред  пред началника на РУО
Чл. 128 (1) Директорът задължително писмено уведомява родителя/представителя на детето/лицето, което полага грижи за детето, за откриването на процедура по налагане на санкция по чл. 123, а в случаите по чл. 123, т. 3-5 и съответните териториални структури за закрила на детето. При уведомяването на родителя/представителя на ученика, което полага грижи за него, директорът задължително посочва извършеното от ученика нарушение и условията, при които родителят/представителят на ученика, койето полага грижи за него, може да участва в процедурата по налагане на санкцията.

(2) В случаите, когато родителите или лицето, което полага грижи за ученика не могат да бъдат открити, директорът на гимназията изпраща уведомлението до дирекция „Социално подпомагане“ по местоживеене на ученика, която определя лице, което да представлява интереса на ученика  по време на процедурата за налагане на санкция.
(3) Връчването на уведомлението по ал. 1 се извършва от служител на училището, по пощата или чрез куриерска служба с препоръчана пратка с обратна разписка на посочения адрес от родителя или от лицето, което полага грижи за ученика. Съобщаването по ал. 1 може да се извърши и на посочен от родителя електронен адрес, като в този случай връчването се удостоверява с копие от електронния запис за това. 
      (4) Условията за участие на родителя в процедурата могат да бъдат:

1. Изслушване на Педагогическия съвет при разглеждане на поведението на ученика

2. Присъствие в процедурите по мотивация на ученика

3. Присъствие на консултациите с психолог

(5) За всяка процедура по налагане на санкция по чл. 123 и на мерките по чл. 124 и чл. 125

се определя докладчик-класния ръководител или учител, който преподава на ученика.
/6/ В процедурата по налагане на санкцията малолетният ученик се представлява от родителя или от упълномощено от родителя лице, а непълнолетният ученик извършва всички действия лично, но със съгласието на родителя си. 
/7/ По предложение на класния ръководител и/или по молба на непълнолетния ученик, съответно на родителя, представителя на ученика или лицето, което полага грижи за ученика, когато ученикът е малолетен, изслушването на ученика може да се извърши и в присъствието на учител, на друг педагогически специалист от училището, или на друго лице, на което ученикът има доверие. 

/8/ 1. Когато педагогическият съвет е идентифицирал за ученика риск от отпадане от училище, преди налагане на санкцията „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“, директорът уведомява отдел „Закрила на детето“ в дирекция „Социално подпомагане“ по местоживеенето на ученика, за присъствие на негов представител на изслушването с оглед защита на правата и интересите на ученика. 
2. Преди налагане на санкциите се взема предвид мнението на класния ръководител на ученика 
Чл. 129. (1) Преди налагане на санкция по чл. 123 и на мерките по чл. 124 и чл. 125, директорът – за санкцията по чл. 123, т. 1, съответно педагогическият съвет – в останалите случаи, задължително изслушва ученика и/или се запознава с писменото обяснение на ученика и проверява фактите и обстоятелствата, свързани с конкретното нарушение.
(2) Родителят/представителят на детето/лицето, което полага грижи за детето, има право да присъства на изслушването и да изрази мнение.
(3) По предложение на класния ръководител и/или по молба на родителя/представителя на детето/лицето, което полага грижи за детето, изслушването на ученика може да се извърши в присъствието на психолог, педагогически съветник, ресурсен учител или друго доверено лице на ученика.
(4) За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, както и ученици от училището.
Чл. 130 (1) Преди налагане на санкция по чл. 123, т. 3-5 и на мерката по чл. 124 и чл. 125

 директорът задължително уведомява отдела за закрила на детето в дирекция „Социално подпомагане“ по настоящ адрес на ученика, представител на който може да присъства на изслушването с оглед защита на правата и интересите на ученика.
(2) Преди налагане на санкциите и мерките, с изключение на мярката по чл. 124 задължително се взема предвид мнението на класния ръководител на ученика.
Чл. 131 /1/ В заповедта за налагане на санкциите и мерките се посочват видът на санкцията и/или мярката, срокът и мотивите за налагането им.
(2) Заповедта може да се обжалва пред началника на РУО
Чл. 132 (1) Класният ръководител писмено уведомява родителя/представителя на детето/лицето, което полага грижи за детето, за наложените на ученика санкции и/или мерки.
(2) Наложените санкции и мерки се отразяват в електронния дневник и  в личния картон/личното образователно дело на ученика.
Чл. 133  При налагане на мярката по чл. 124 за времето на отстраняване на ученика не се отбелязват отсъствия, а наложената мярка се документира в дневника на класа и в ученическата книжка.
Чл. 134  По предложение на класния ръководител наложената на ученика санкция

по чл. 123, т. 1 може предсрочно да бъде заличена.
Чл. 135 /1/За едно нарушение не може да бъде наложена повече от една санкция.
/2/ Мерките по 124 и чл. 125 се налагат независимо от санкциите по чл. 123
Чл.136 /1/ Наложените санкции и мерки  се вписват в ученическата книжка, в дневника на класа,  личният картон
             /2/ Наложените санкции и мерки се вписват в характеристиката на ученика само, ако не са отменени или заличени. 
 Чл. 137 /1/ Санкциите и мерките са срочни. 

 /2/ Срокът на санкциите е до края на учебната година: 
/3/ Срокът на мерките се определя в заповедта за налагането им.
/4/ Когато санкциите:

- „Преместване в друга паралелка на същото училище”

- „Предупреждение за преместване в друго училище”

- „Преместване в друго училище” 

- „Преместване от дневна форма в самостоятелна форма на обучение - за ученици, навършили 16-годишна възраст” са наложени до 30 учебни дни преди края на втория учебен срок, те влизат в сила от началото на следващата учебна година.
/7/ Санкцията  „ Преместване в друго училище” не се  прилага за ученик  от последен клас на   обучение
/8/ Наказанията и мерките се заличават с изтичане на срока, за който са наложени, или предсрочно  по реда, по който са наложени.
/9/ Заличаването се отбелязва в електронния дневник и в личния картон на ученика.
/10/ Ученик с наложена санкция  от Педагогическият съвет до изтичане срока на санкцията  се лишава от правото да получава стипендия, както и от правото да участва в представителни прояви от името на училището.
Стимулиране на учениците

Чл.138 /1/ Учениците се поощряват с морални и материални награди за високи постижения в образователната дейност, в заниманията по интереси и за приноса им към развитието на училищната общност при: 
1. постигнати изключителни успехи в учебната дейност и за върхови постижения и класиране на призови места при реализирането на изследователски проекти в конкретни предметни области, на творчески проекти или на проекти, свързани с иновации в образованието; 

2. класиране на призови места и получаване на отличия за значими постижения в национални и международни състезания, олимпиади, конкурси, фестивали и други форуми за изява на способностите в областта на науките, технологиите, изкуствата и спорта; 

3. прояви на гражданска доблест и участие в доброволчески или благотворителни инициативи, или при участие в дейности и значими прояви за приобщаване на децата и учениците към непреходните национално значими идеали и ценности; 

/2/Директорът на гимназията след решение на педагогическия съвет със заповед може да учредява награди за децата и учениците. В заповедта се определят и конкретни критерии, на които трябва да отговарят децата и учениците, за да бъдат удостоени с определена награда. 

/3/ Предложенията за удостояване с награди се правят до директора на гимназията от педагогически специалисти, от специалисти, осъществяващи занимания по интереси с  ученици, от родители, от ученици в институцията, от други лица и организации. 

/4/ Предложенията съдържат трите имена на  ученика, класа, в който се обучава, мотивите за предложението и информация за конкретните постижения на  ученика в подкрепа на направеното предложение. 

/5/Комисия, определена със заповед на директора, разглежда постъпилите предложения и предлага на педагогическия съвет да вземе решение за награждаване на  учениците. 

/6/Директорът въз основа на решението на педагогическия съвет със заповед определя  учениците, които се удостояват с награди. 

/7/Наградите се връчват на значими национални празници, по тържествени поводи или на специално организирани събития. 

/8/ Наградите могат да бъдат:
      1.   Парична награда

2. Материална награда

3. Поощрителна награда

4. Грамота, сертификат
Стипендии

Чл.139 /1/ Стипендиите се отпускат съгласно ПМС № 328/ 21.12.2017 г. за условията за получаване на стипендии от ученици след завършване на основно образование.
/2/ Условията и реда за отпускане на стипендиите се определят във  Вътрешни правила за условия и ред  за получаване на стипендии от учениците след завършено основно образование в ПГИТ „Рачо Стоянов” – гр. Дряново изготвени от комисия назначена със заповед на директора
/3/Учениците губят правото си на  стипендия - еднократна или месечна, когато:

1. прекъснат или повтарят учебната година с изключение на повтарящи поради болест;

2. имат наложена санкция от Педагогическия съвет- до изтичане срока на наказанието;

/4/ За получаване на стипендия за подпомагане на достъпа до образование и

предотвратяване на отпадането, учениците подават молба-декларация по образец и следните документи:

            1. за братя и сестри учащи се до 7 клас - служебна бележка от учебното заведение, че са ученици;

         2. за братя и сестри учащи се след 7 клас и студенти  редовно обучение– удостоверение от учебното заведение, че са учащи и дали получават стипендия и в какъв размер за  определения шестмесечен период. Удостоверението да бъде подписано от  две длъжностни лица;

          3. за  родители /настойници/, които са безработни и  не са записани в Бюрото по труда –  нотариално заверена декларация от лицето, че за  определения периода не е имало доходи; 

           4. за родители / официални настойници/, които са  безработни и за записани в Бюрото по труда – удостоверение, че са безработни, а ако получават обезщетение за безработица –удостоверение от НОИ за размера на обезщетенията за  определения период; 

            5. за разведени родители / официални настойници/ – копие на  решение на Съда за полагащата се издръжка на детето;

            6. ако  родителите / официални настойници/ не са получавани месечни помощи за деца в посочения период – удостоверение от Дирекция Социално подпомагане, че не са изплащани за периода; 

             7. за работещи родители / официални настойници/  - удостоверение за доходите за определения период, подписано от две длъжностни лица с посочени дни във временна нетрудоспособност. При наличие на дни във временна нетрудоспособност се представя удостоверение от НОИ за посочения период;

            8. за родители / официални настойници/, които са пенсионери – удостоверение от  НОИ за получената пенсия за определения периода.
/8/ За получаване на стипендия за постигнати образователните резултати, учениците подават молба-декларация по образец, подписана от родител и ученик.
/9/ За получаване на стипендия от ученици с трайни увреждания се  подават молба-декларация по образец, подписана от родител /официален настойник/ и ученик и копие от експертно решение на ТЕЛК.
/10/ За получаване на стипендия от ученици без родители се  подават молба-декларация по образец, подписана от родител /официален настойник/ и копие от смъртния акт.

/11/ За получаване на стипендия за ученици в дуална форма на обучение се подава молба по образец

Освобождаване от часовете по Физическо възпитание и спорт
Чл. 140 /1/ Освобождаване на ученик от часове по Физическо възпитание и спорт (ФВС) и часа за спортни дйности се извършва за :
1. За определен период от време, не по-дълъг от един месец.

2. Освобождаване за учебен срок или година.
/2/ Процедурата за освобождаване е следната:
1. Родителят на ученика подава писмено заявление до директора на училището, към което прилага съответния медицински документ. 

2. Директорът издава заповед, с която определя ученика, който е освободен от ФВС, срока на освобождаване и мястото му по време на часовете по ФВС в зависимост от препоръките в медицинския документ.

3. Копие от заповедта на директора се връчват на класния ръководител и преподавателя по ФВС.

4. Копие от заповедта на директора, с която се определя ученикът, който е освободен от часовете по ФВС  съответния документ, удостоверяващ това, се връчва на медицинското лице от здравния кабинет в училището, което регистрира здравното състояние на ученика в личната му здравно-профилактична карта.
/3/Медицински документ, който се прилага към заявлението за освобождаване от часовете по ФВС:

1. В случаите на освобождаване за определен период от време медицинският документ, който следва да се представи, е медицинска бележка, издадена от личния или лекуващ лекар на ученика, в която са отразени здравословното му състояние и срокът за освобождаване.

2. В случаите на освобождаване за учебен срок или година медицинският документ, който следва да се представи, е протокол на Лекарска консултативна комисия /ЛКК/ по профила на заболяването или експертно решение на Трудово експертна лекарска комисия (ТЕЛК), в случаите когато с решение е определена "експертиза на степента на намалената възможност за социална адаптация на децата до 16-годишна възраст".
             /4/ Когато ученикът е освободен от изучаването на учебния предмет „ФВС” през един учебен срок или за цялата година, годишната оценка се оформя в съответствие с изискванията на Наредбата за оценяване.

Преместване на ученици

Чл.141 /1/Преместване на ученик e всeки случай на постъпване в друга паралелка на гимназията или друго училище извън случаите по чл. 142, ал. 2 и 3 от ЗПУО.

(2) Преместването на ученик не води до промяна на формата на обучение.
(3)  Издаването на удостоверение за преместване се регистрира в Дневника за изходяща кореспонденция, получаването на удостоверение за преместване в Дневника за входяща кореспонденция. Копие от удостоверението за преместване се съхрянява в класьора към дневника на паралелката.
Чл. 142 /1/Ученици може да се преместват при наличие на свободни места в паралелката, в която иска да постъпи в приемащото училище или в друга паралелка на гимназията.
/2/ За свободни места се считат местата до утвърдения училищен и

държавен план-прием, които включват:

1. незаетите места;

2. освободените през учебната година места.

(2) Свободните места се обявяват в тридневен срок от освобождаването им на сайта на училището и в РУО
Чл. 143. Учениците може да се преместват, както следва:

1.  от VIIІ до Х клас включително не по-късно от 30 учебни дни преди края на всеки учебен срок

2. в XI не по-късно от 30 учебни дни преди края на всеки учебен срок по същата специалност от

професия
3. в ХІІ клас не по-късно от 30 учебни дни преди края на всеки учебен срок при условия, че се премества в същата специалност от професия

4. Премествания извън случаите по т.1-3 се разрешават от началника на РУО, като се представят документи, удостоверяващи причините за преместването.
Чл. 144  /1/Учениците се преместват при спазване на следните условия и ред:

1. подаване на писмено заявление от родителите и/или ученика съгласно чл. 12, ал. 2 на ЗПУО до директора на приемащото училище;

2. до три работни дни директорът на приемащото училище потвърждава възможността за записването на ученика и информира директора на училището, в което се е обучавал, за заявеното от ученика и родителя желание..
 (3) До три работни дни  от получаване на информацията по ал.1, т.2 директорът на училището, в което се е обучавал ученикът, предоставя на директора на приемащото училище удостоверение за преместване, копие на училищния учебен план, копие на личното образователно дело на ученика в гимназиален етап..
(5) Директорът на приемащото училище до три работни дни  от получаване на удостоверението за преместване определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива.
(6) В срока по ал. 5 директорът на приемащото училище информира писмено директора на училището, от което идва ученикът, за неговото записване.
Чл. 145 Ученикът се счита за преместен в новото училище от датата, посочена в заповедта на директора на приемащото училище.

ЗАСТРАШЕНИ ОТ ОТПАДАНЕ УЧЕНИЦИ
Чл.146  За ученици, застрашени от отпадане, по предложение на класния ръководител, училището с помощта на регионалните инспекторати по образованието и съвместно с общината, училищните настоятелства и други органи и организации създава допълнителни образователни възможности, като организира и провежда:

1. индивидуални програми за психологопедагогическо въздействие на ученика;

2. допълнителна работа с учениците по време на учебните занятия и през ваканциите;

3. извънкласни и извънучилищни дейности, съобразени с образователните потребности и с интересите на ученика;

4. консултации и насочване към професионално обучение съобразно възрастта и интересите на ученика.
УЧЕНИЧЕСКО САМОУПРАВЛЕНИЕ

Чл.147 Ученическият съвет на гимназията  се изгражда на доброволен принцип  и има за цел подпомагане на учебната, възпитателната и културната дейност.
Чл.148 Ученическият съвет се изгражда в началото на учебната година,  не по-късно от 15 октомври.
Чл.149 Ученическият съвет се състои от по един представител от всяка паралелка, които избират между тях председател и секретар.
 Чл.150 Председателят на ученическия съвет участва в заседанията на Педагогическия съвет, на които се обсъждат въпроси, касаещи учениците – поощрения, наказания, права, задължения, планиране и организиране на общоучилищни прояви и др., с право на мнение, но без съвещателен глас.
Чл.151 /1/ В началото на учебната година, до 1 октомври, всяка паралелка избира свой ученически съвет, състоящ се от трима члена и председател.


  /2/ По решение на класа един от членовете на ученическия съвет по ал.1 се избира за представител в Ученическия съвет на гимназията.
Раздел ІV Родители
Чл. 152 (1) Сътрудничеството и взаимодействието между родителите и гимназията се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на ученика го прави необходимо. 
(2) Средство за постоянна връзка между училището и родителя е бележникът за кореспонденция. 
(3) Средство за връзка със семейството на ученика може да бъде и електронната поща на един от родителите, както и електронният дневник на паралелката. 
Чл. 153  Родителите имат следните права: 

1. периодично и своевременно да получават информация за успеха и развитието на децата им в образователния процес, за спазването на правилата в гимназията и за приобщаването им към общността; 

2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време; 

3. да се запознаят с училищния учебен план; 

4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика; 

5. най-малко веднъж годишно да получават информация, подкрепа и консултиране в гимназията по въпроси, свързани с образованието, с кариерното ориентиране и с личностното развитие на децата им; 

6. да избират и да бъдат избирани в обществения съвет на училището; 

7. да изразяват мнение и да правят предложения за развитие на гимназията .
Чл. 154. (1) Родителите имат следните задължения: 

1. да осигуряват редовното присъствие на ученика в училище, като уведомяват своевременно училището в случаите на отсъствие на ученика; 

2. да запишат при условията на чл. 12 от ЗПУО ученика в училище в случаите на преместване в друго населено място или училище; 

3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 

4. да спазват правилника за дейността на ПГИТ и да съдействат за спазването му от страна на ученика; 

5. да участват в процеса на изграждане на навици за самоподготовка като част от изграждането на умения за учене през целия живот; 

6. да участват в родителските срещи; 

7. да се явяват в гимназията след покана от учител, директор или друг педагогически специалист в подходящо за двете страни време. 
(2) Родителите, чиито деца се обучават в самостоятелна форма на обучение по реда на чл. 112, ал. 1, т. 2 от ЗПУО, са длъжни да гарантират постигането на целите по чл. 5от ЗПУО , да осигурят необходимите условия за обучение, учебници и учебни помагала. 
(3) С цел опазване психическото здраве на децата, родители, които са в спор за родителски права над детето и са настъпили ограничения на родителските права, с които учебното заведение трябва да се съобразява при необходимост, са задължени:

1.   Писмено да уведомят ръководството на гимназията.
2. Уведомителното писмо трябва да се придружава със съответните документи: 

- Влязло в сила съдебно решение

- Определяне на временни мерки за упражняване на родителските права

- Съдебно решение за ограничаване на родителските права или тяхното отнемане

- Предприети мерки по Закона за защита от домашно насилие

- Съдебно споразумение и др.

Раздел V

Педагогически съвет
Чл. 155 /1/ Педагогическият съвет е специализиран орган за разглеждане и решаване на основни педагогически въпроси в гимназията. 
(2) Педагогическият съвет включва в състава си всички педагогически специалисти  и директора. 
(3) Директорът на гимназията е председател на педагогическия съвет. 
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва гимназията, гл. счетоводител, представител на ученическото самоуправление, ученици, както и други лица. 
(5) Директорът на гимназията, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани. 
Чл.156/1/  ПС разглежда и решава основните педагогически въпроси:

1. Приема стратегия за развитието на гимназията за следващите 4 години с приложени към нея план за действие и финансиране

2.Приема правилника за дейността  на гимназията и плановете за работа на методическите обединения и постоянните комисии.

3.Приема училищния учебен план.
4.Приема формите на обучение и специалностите, по които ще се извършва обучение.
5.Обсъжда и взема решения по резултатите от обучението и приема мерки за повишаване качеството та образование
6. Приема годишния план за дейността на гимназията
7. Приема учебните планове за индивидуална форма на обучение
8. Приема програма за превенция на ранното напускане на училище
9. Приема програма за предоставяне на равни възможности и за приобщаване на децата и учениците от уязвими групи
10. Предлага на директора разкриване на занимания по интереси

11. Прави предложения на директора за награждаване на ученици и за налагане на съответните санкции в предвидените в ЗПУО случаи
12. Определя училищните символи и ритуали и други отличителни знаци
13. Определя ученическите униформи

14. Участва със свои представители в създаването и приемането на етичен кодекс на училищната общност

15. Запознава се с бюджета на гимназията, както и с отчетите на неговото изпълнение
16. Периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати

17. Определя начина на прием на учениците в гимназията като спазва изискванията на нормативните документи.
18. Приема седмичното разписание и учебния график.

19. Обсъжда резултати, свързани с дейността на училищната библиотека, училищната здравна служба

20. Утвърждава списък с ученици от гимназията, които ще получават стипендия.

21. Прави предложение за подпомагане на социално слаби или даровити ученици.

22. Приема предложения от класните ръководители относно допускане на ученици на изпити за определяне на срочна или годишна оценка, ДЗИ, ДКИ, участие в проекти.

23. Избира постоянни и временни работни комисии, щабове, екипи 

24. Приема планове и програми за извънучилищни и извънкласни дейности

25. Приема доклади на временните и постоянни комисии.

 26. Взема решения по заявления за смяна на формата на обучение или отписване на ученици

 27. Взема решения по пададени заявления за избор на форма на обучение за часа за спортни игри

 28. Упражнява други правомощия определени с нормативен акт
Чл.157   /1/  Педагогическият съвет  се свиква най-малко веднъж на два месеца от директора на гимназията.


    /2/ По писмено искане на най-малко 1/3 от членовете на Педагогическия съвет  до директора  може да се свика извънредно заседание.


   /3/ Решенията на Педагогическия съвет  се приемат с обикновено мнозинство при присъствието на не по-малко от 2/3 от числения му състав.


  /4/ Решенията на Педагогическия съвет може да се отменят от същия с квалифицирано мнозинство от 2/3 от гласовете на присъстващите или от Началника на РУО - Габрово.


  /5/ За всяко заседание на Педагогическия съвет  се води  електронен  пълен протокол, който се съставя в десет дневен срок от  деня на провеждането на заседанието, подписва се от секретаря и директора и се подпечатва с кръглия печат на институцията.  Електронният протокол  се съхранява в класьор. 

             /6/ Дневният ред  и решенията на Педагогическия съвет се вписват в Книга за решенията на педагогическия съвет до десет дневен срок  от  деня на провеждането на заседанието, подписват се от секретаря и директора и се подпечатват с кръглия печат на институцията

            /7/ Всеки протокол включва: пореден номер, като номерацията започва с № 1 от началото на всяка учебна година; дневен ред на заседанието; отсъстващи членове на педагогическия съвет и причините за отсъствието; обсъжданията по време на заседанието; взетите решения. В началото на

всяка учебна година в книгата се вписва поименният списък на членовете на педагогическия съвет. Поименно в списъка се отбелязват датите при прекратяване на трудовоправни отношения или при назначаване на нови педагогически специалисти. 
Раздел VІ

Училищно настоятелство

 Чл. 158 (1) Настоятелството е независимо доброволно сдружение за подпомагане дейността на гимназията. 
(2) Към гимназията може да се създава само едно настоятелство. 

(3) Настоятелството се създава като юридическо лице с нестопанска цел за осъществяване на общественополезна дейност и организира дейността си при условията и по реда на Закона за юридическите лица с нестопанска цел и в съответствие с разпоредбите на ЗПУО, на устава или на учредителния си акт. 
Чл. 159 (1) Настоятелството се учредява по инициатива на директора на гимназията или на родители, учители или общественици. 
(2) Лицата по ал. 1 отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица. 
Чл. 160 (1) Органи на настоятелството са общото събрание и съветът на настоятелите. 
(2) Членовете на съвета на настоятелите се избират от общото събрание за срок до 4 години. 
(3) Съветът на настоятелите избира измежду членовете си председател. 
Чл. 161 За постигане на целите си настоятелството: 

1. съдейства за осигуряване на допълнителни финансови и материални средства за гимназията и контролира целесъобразното им разходване; 

2. подпомага изграждането и поддържането на материално-техническата база на училището; 

3. съдейства при организиране на ученическото хранене, за осигуряване на транспорт и при решаването на други социално-битови проблеми на учениците и учителите от гимназията; 

4. съдейства за реализирането на програми по проблемите на учениците, за заниманията по интереси, за организирания на отдих, туризъм и спорт с учениците; 

5. организира и подпомага обучения на родителите по въпросите на възпитанието и развитието на техните деца; 

6. организира обществеността за подпомагане на гимназията; 

7. сигнализира компетентните органи при извършени нарушения в гимназията. 

Раздел VІІ

Обществен съвет

Чл. 162. /1/ Създаването на Обществения съвет е с цел създаване на условия за активна и демократична функционираща общност към гимназията. 
/2/ Общественият съвет е орган за подпомагане на развитието на гимназията и за граждански контрол на управлението й. 
Чл. 163 (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на ученици от гимназията. В състава на обществения съвет на гимназията, се включва и представител на работодателите. 
(2) Представителите на родителите се излъчват от събрание на родителите, свикано от директора на гимназията. На събранието се определя броят на представителите на родителите и се избират и резервни членове на обществения съвет. 
(3) Представителите на работодателите се определят от областния управител по предложение на представителните организации на работодателите. 
(4) Председателят на обществения съвет се избира от членовете му. 
(5) Членовете на обществения съвет се определят за срок не по-дълъг от три години. 
Чл164 (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година. 
(2) С право на съвещателен глас в работата на обществения съвет на гимназията участват поне трима представители на ученическото самоуправление. 
(3) С право на съвещателен глас в работата на обществения съвет на гимназията участва и представител на настоятелството. 
(4) В заседанията на обществения съвет могат да бъдат канени и служители на институцията, на РУО, експерти, на работодателите, на синдикатите, на юридическите лица с нестопанска цел и други заинтересовани лица. 
Чл. 165 (1) Директорът на гимназията има право да присъства на заседанията на обществения съвет и да изразява становище по разглежданите въпроси. 
(2) Директорът е длъжен при поискване от обществения съвет да предоставя всички сведения и документи, необходими за дейността му. 
(3) При необходимост директорът може да отправи искане до председателя на обществения съвет за свикването му. 
Чл. 166 (1) Общественият съвет в гимназията: 

1. одобрява стратегията за развитие на гимназията и приема ежегодния отчет на директора за изпълнението й; 

2. участва в работата на педагогическия съвет при обсъждането на програмите по чл. 263, ал. 1, т. 8 и 9 по ЗКПО и при обсъждане на избора на ученически униформи; 

3. предлага политики и мерки за подобряване качеството на образователния процес въз основа на резултатите от самооценката на гимназията, външното оценяване – за гимназията, и инспектирането на гимназията детската градина или училището; 

4. дава становище за разпределението на бюджета по дейности и размера на капиталовите разходи, както и за отчета за изпълнението му –

5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на гимназията

6. съгласува училищния учебен план; 

7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 

8. съгласува избора от учителите в училището по чл. 164, ал. 2 от ЗКПО на учебниците и учебните комплекти; 

9. сигнализира компетентните органи, когато при осъществяване на дейността си констатира нарушения на нормативните актове; 

10. дава становище по училищния план-прием по чл. 143, ал. 1 от ЗКПО; 

11. участва в създаването и приемането на етичен кодекс на училищната общност. 
(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение. 
Глава ІV Личностна подкрепа

Раздел І   Координиране на Общата и допълнителна подкрапа за личностно развитие
Чл. 167 (1) За организиране и координиране на процеса на осигуряване на общата и допълнителната подкрепа за личностно развитие със заповед на директора на гимназията в началото на всяка учебна година се определя координатор в училището.
(2) За координатор по ал. 1 може да бъде определен заместник директор, учител или друг педагогически специалист с компетентност и опит в областта на приобщаващото образование.
(3) Координаторът има следните функции:

1. обсъжда с учителите с класните ръководители и с учителите, които преподават на съответните ученици, техните наблюдения и анализи по отношение на обучението, развитието и участието  на ученици в дейността класа;

2. координира дейността на екипите за подкрепа за личностно развитие на учениците, включително работата им с родителите;

3. координира предоставянето на общата и допълнителната подкрепа за личностно развитие на учениците в в училището;

4. организира и координира дейностите във връзка с провеждането на събеседването и насочването на ученика в определена в определен клас на малолетни и непълнолетни чужденци, търсещи или получили международна закрила, при приемането им за обучение в училище.

Раздел II
Осигуряване на обща и допълнителна за личностно развитие в гимназията
Чл. 168 (1) Общата подкрепа за личностно развитие се осигурява от постъпването на ученика в гимназията до завършването му съобразно индивидуалните му потребности и възможностите на училището.
(2) Общата подкрепа за личностно развитие е насочена към развиване на потенциала на всеки ученик в гимназията.
Чл. 169 Общата подкрепа за личностно развитие в гимназията гарантира участие и изява на всички ученици в класната стая и може да включва:

1. екипна работа между учителите и другите педагогически специалисти;

2. допълнително обучение по учебни предмети;

3. допълнително консултиране по учебни предмети;

4. кариерно ориентиране на учениците;

5. занимания по интереси;

6. библиотечно-информационно обслужване;

7. грижа за здравето;

8. осигуряване на общежитие;

9. поощряване с морални и материални награди;

10. дейности за превенция на насилието и преодоляване на проблемното

поведение;

11. дейности за превенция на обучителните затруднения;

12. логопедична работа.
Чл. 170. Екипната работа между учителите и другите педагогически специалисти включва:

1. обсъждане на дейностите за обща подкрепа, в които се включват

 и учениците - обмен на информация и на добри педагогически практики с цел подкрепа на всички учители за подобряване на работата им с

с учениците в класа;

2. провеждане на регулярни срещи за:

а) преглед и обсъждане на информация за обучението и развитието на ученик;

б) определяне на конкретни дейности от общата подкрепа само за отделни ученици, насочени към превенция на насилието и преодоляване на проблемното поведение;

в) определяне на конкретни дейности от общата подкрепа само за

отделни ученици, насочени към превенция на обучителните затруднения.

Чл. 171 (1) Допълнителното обучение по учебни предмети е насочено към ученици, които имат системни пропуски по даден учебен предмет, които са напреднали по даден учебен предмет и/или за които се препоръчва такова обучение в плана за подкрепа.

(2) Потребностите от допълнителното обучение се определят от учителя

по предмета и координатора, а за учениците със специални образователни потребности и за учениците с изявени дарби - от екипа за подкрепа за личностно развитие на конкретния ученик.

(3) Когато допълнителното обучение по учебен предмет се провежда в учебни дни извън часовете по училищния учебен план, то е с обща продължителност до 80 учебни часа годишно.

(4) Допълнителното обучение по учебен предмет може да се провежда и по време на лятната ваканция с обща продължителност не повече от 30 учебни часа.

(5) За провеждане на допълнителното обучение директорът на училището уведомява родителите, които са задължени да осигурят присъствието на ученика.

Чл. 172. (1) Консултирането по учебни предмети е достъпно за всички ученици и се провежда извън редовните учебни часове от учителите по предмети ежеседмично в рамките на учебната година.

(2) Директорът на училището утвърждава график не по-късно от 15 октомври за първия учебен срок и не по-късно от 20 февруари за втория учебен срок, в който се определя приемно време и място на всеки учител, поставя се на видно място в сградата на училището и се публикува на интернет страницата на училището.

(3) Класните ръководители информират родителите за възможностите за допълнително консултиране по учебните предмети. Времето за допълнително консултиране е част от работното време на учителите.

Чл. 173. (1) Кариерното ориентиране в училищното образование включва взаимно допълващи се дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда.

(2) Формите за кариерно ориентиране в училищното образование са индивидуалното и груповото информиране и консултиране, индивидуалната и груповата работа и работата по програми за кариерно ориентиране.

(3) Информирането се отнася до:

1. видовете подготовка в училищното образование, профилите, специалностите от професии;

2. институциите в системите на предучилищното и училищното образование, професионалното образование и обучение и висшето образование и условията и реда за прием на ученици и студенти;

3. динамиката и потребностите на пазара на труда.

 (4) Работата по програми за кариерно ориентиране включва дейности:

1. с ученици от VІІІ до XII клас - за подготовка за преход към по-висока степен на образование или за участие на пазара на труда;

2. с ученици от отделни целеви групи - застрашени от отпадане от училище, талантливи ученици, ученици със специални образователни потребности, ученици с проблемно поведение и др.;

3. за реинтегриране на отпадналите от училище;

4. за формиране на нови умения за социално включване и мобилност.

Чл. 174. Заниманията по интереси включват:

1. дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското, здравното и интеркултурното образование, образованието за устойчиво развитие, както и за придобиване на умения за лидерство;

2. дейности, свързани с образователни, творчески, възпитателни, спортни и спортно-туристически участия и изяви по проекти, програми и

други на общинско, областно, национално и международно равнище;

3. обучение по учебни предмети и модули, както и участие в дейности, чрез които се придобива допълнителна подготовка от учениците, определена в съответствие с чл. 85, ал. 3 ЗПУО.

Чл. 175. (1) Библиотечно-информационното обслужване се осигурява

чрез училищната библиотека
 (2) Училищната библиотека формира в учениците култура и умения за

търсене и ползване на информация, изгражда навици за непрекъснато

самообразование, подтиква към креативност, подпомага достъпа до културни

и образователни събития, мотивира личностното израстване и гражданската

отговорност.

Чл. 176. (1) Грижата за здравето се осигурява чрез създаване на условияза достъп на децата и учениците до медицинско обслужване.

(2) В гимназията се организират обучителни програми свързани със здравното образование, здравословното хранене, първа долекарска помощ и други.

 (3) Родителят е длъжен да предоставя информация за здравословното състояние на ученика и за проведени медицински изследвания и консултации и да осъществява взаимодействие с медицинския специалист в здравния кабинет в гимназията
Чл. 177. (1) Осигуряването на общежитие включва:

1. настаняване на ученици за живеене и нощуване;

2. осигуряване на условия за организиране и провеждане на самоподготовка на учениците;

3. провеждане на консултации по учебни предмети и индивидуална работа;

4. организиране и провеждане на занимания по интереси;

5. работа с родители.

Чл. 178./1/ Децата и учениците се поощряват с морални и материални награди за високи постижения в образователната дейност, в заниманията по интереси и за приноса им към развитието на институционалната общност съгласно чл. 138
Чл. 179. (1) Превенцията на насилието и преодоляването на проблемното поведение се изразява във включване на отделни ученици в съответни дейности за въздействие върху вътрешната мотивация, както и оказване на психологическа подкрепа.

(2) Психологическата подкрепа по ал. 1 е насочена към учениците, педагогическите специалисти и родителите.

(3) Психологическата подкрепа се осъществява от психолог и включва:

1. създаване на условия за сътрудничество и ефективна комуникация между всички участници в образователния процес;

2. предоставяне на методическа помощ на учителите за превенция на тормоза и насилието и за преодоляване на проблемното поведение на учениците;

3. извършване на групова работа с ученици и/или кризисна интервенция;

4. работа със средата, в която е ученикът - семейството, връстниците.

Чл. 180. (1) Общата подкрепа за личностно развитие в училището за целите на превенцията на обучителните затруднения се изразява във
включване на отделни ученици в дейности, като:

1. допълнително обучение по отделен учебен предмет с акцент върху обучението по български език, включително ограмотяване на ученици, за

които българският език не е майчин;

2. консултации по учебни предмети, които се провеждат извън редовните учебни часове;

3. логопедична работа.

(2) Допълнителното обучение по ал. 1, т. 1 е насочено към ученици:

1. за които българският език не е майчин, или

2. които имат системни пропуски по даден учебен предмет, изразяващи се в годишна оценка слаб (2), или не са постигнали очакваните резултати, заложени като прагова стойност за успешност при национално външно оценяване, както и за ученици, които напредват при обучението по даден учебен предмет;

3. които срещат затруднения, индикирани чрез срочна оценка слаб (2) или три последователни текущи оценки слаб (2);

4. за които се препоръчва такова обучение в плана за подкрепа.

(3) Допълнителното обучение по български език и литература за учениците по ал. 2, т. 1 е задължително и се осъществява чрез допълнителни учебни часове извън училищния учебен план в съответствие с държавния образователен стандарт за усвояването на българския книжовен език.

(4) Потребностите от допълнителното обучение за учениците по ал. 2, т. 2, 3 и 4 се определят от учителя по предмета и от координатора по чл. 7, а за учениците със специални образователни потребности - от екипа за подкрепа за личностно развитие.

(5) Когато допълнителното обучение по учебен предмет се провежда в учебни дни извън часовете по училищния учебен план, то е с обща продължителност до 80 учебни часа годишно - за случаите по ал. 2, т. 1 и 2, и до 10 учебни часа - за случаите по ал. 2, т. 3.

(6) Общата продължителност на допълнителното обучение по учебен предмет за учениците по ал. 2, т. 4 се определя в плана за подкрепа.

(7) Допълнителното обучение по учебен предмет за ученици по ал. 2, т. 1 и 2 може да се провежда и по време на лятната ваканция с обща продължителност не повече от 30 учебни часа.

(8) За провеждане на допълнителното обучение директорът на училището уведомява родителите, които са задължени да осигурят присъствието на ученика.

Чл. 181.  (1) Дейностите за целите на превенцията на обучителните затруднения се предоставят след обсъждане на информацията от входните равнища по учебни предмети, от индивидуалния напредък в обучението и от наблюдението на развитието на отделни ученици, които срещат затруднения в обучението.

(2) За целите на обсъждането по ал. 1 могат да се използват и:

1. сведения от педагогически специалисти за силните страни на учениците;

2. сведения от педагогически специалисти в  училището или от други специалисти за наличие на възможни рискови фактори в средата на тези ученици;

3. данни от информацията, която придружава тези ученици от предходни институции
(3) Обсъждането на цялата информация по ал. 1 и 2 се прави от

педагогическите специалисти, които работят с ученика, като за резултатите от обсъждането се уведомява родителят.

(4) Въз основа на обсъждането за отделни ученици се определят дейности от общата подкрепа за личностно развитие за целите на превенцията на обучителните затруднения.

(5) Въз основа на обсъждането се определят тези ученици, на които е необходимо да се извърши оценка на индивидуалните им потребности за предоставяне на допълнителна подкрепа за личностно развитие.

Чл. 182.  /1/За преодоляване на проблемното поведение на  ученика и за справяне със затрудненията му с приобщаването в образователния процес и в гимназията, се прилагат една или повече от следните дейности за въздействие върху вътрешната мотивация:

1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му;

2. използване на посредник при решаване на конфликт в училище;

3. консултиране на детето или ученика с психолог/педагогически съветник;

4. създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;

5. насочване на ученика към занимания, съобразени с неговите потребности;

6. индивидуална подкрепа за ученика от личност, която той уважава (наставничество);

7. участие на ученика в дейности в полза на паралелката или училището, включително определяне на възможности за участие на ученика в доброволчески инициативи;

 (2) 1.Дейността по ал 1, т. 1 се прилага в случай на необходимост от изясняване на възникнал конкретен проблем при следната схема:

1. Класният ръководител осъществява разговор с ученика за установяване на причините, довели до възникването на проблема, при спазване на етичния кодекс на гимназията.

2.  В резултат от дейността по т.1 класният ръководител съвместно с ученика определя дейности, които да доведат до преодоляване на проблема.

 (3) Дейността по ал 1, т. 2 се осъществява в училището от подготвен за разрешаване на конфликтни ситуации учител, психолог и/или педагогически съветник, който не е страна в конкретния конфликт и който посредничи между страните в конфликта с цел разрешаването му.

Той  провежда разговор с всички страни в конфликта за установяване на причините, довели до възникването му, при спазване на етичния кодекс на гимназията
След изясняване на причините за възникването на конфликта ученикът или учениците получават подкрепа от посредника за разрешаването му.

 (4) Дейностите по ал 1, т. 3 и 5 се осъществяват по препоръка  на класния ръководител или на друг педагогически специалист.

 (5) Консултациите се провеждат от психолога или от педагогическия съветник въз основа на потребностите на ученика.

(6) Заниманията по интереси може да се провеждат чрез различни организационни педагогически форми - клуб, състав, ансамбъл, секция, отбор и други, и включват дейности по Занимания по интереси
 (7) т.1 Дейността по ал 1, т. 4 се осъществява по препоръка на класния ръководител или на друг педагогически специалист.

       т.2 Групите по ал. 2 се организират в училището, а при необходимост се привличат и външни специалисти.

 (8) т.1 Дейността по ал 1, т. 6 се осъществява от личност по избор на ученика, която той приема и уважава и която е изразила съгласие за участие в индивидуалната му подкрепа.

 т.2 Индивидуалната подкрепа на ученика може да бъде осъществена от учител от училището, от лице от семейството, от близък на ученика или от обществено изявена личност, на която ученикът има доверие

или която представлява пример за него и спомага за развитието на силните му страни и за цялостното му личностно развитие.

т.3 Класният ръководител на ученика организира осъществяването на индивидуалната подкрепа, за което информира родителя.

 (9) Дейността по ал 1, т. 7 се осъществява, като ученикът съвместно с класния ръководител избира конкретна дейност,  която да извърши в полза на училището или паралелката.

.

Чл. 183.(1) За всички предприети дейности с учениците за преодоляване на проблемното им поведение и за справяне със затрудненията им с приобщаването в образователния процес и в институционалната среда, с участието в дейността на институцията и с поведенческите им прояви се информира родителят, а за дейността по чл.183 ал.1 , т. 6 се изисква и информираното му съгласие.

(2) Родителят е длъжен да съдейства и да подпомага учителите и другите педагогически специалисти при реализирането на дейностите по чл. 183

(3) При отказ от страна на родителя да съдейства и да подпомага реализирането на дейностите директорът на гимназията  писмено сигнализира дирекция „Социално подпомагане" по настоящия адрес на ученика за предприемане на действия при необходимост при условията и по реда на Закона за закрила на детето.

Чл. 184. (1) Дейности от общата подкрепа за целите на превенцията на насилието и преодоляване на проблемното поведение  и за целите на превенцията на обучителните затруднения задължително се осъществяват и в неучебно време, включително през ваканциите, съобразно потребностите на учениците с обща продължителност за отделен ученик или за група ученици не повече от 30 учебни часа.

(2) За дейностите по ал. 1 директорът на гимназията въз основа на доклади на на класните ръководители и на резултатите от образователния процес издава заповед за определяне на учениците и на условията за провеждане на дейностите.

(3) Родителите се информират за заповедта не по-късно от 7 дни преди началото на осъществяване на дейностите.

(4) В случай че родителите не осигуряват присъствието на учениците, директорът на гимназията писмено

уведомява дирекция „Социално подпомагане" по настоящия адрес на ученика.

Чл. 185 /1/Класният ръководител запознава родителя с предприетите конкретни дейности за превенция на насилието и преодоляване на проблемното поведение и/или за превенция на обучителните затруднения и го информират за резултатите от изпълнението им.

/2/ В случаите, когато ученик получава обща подкрепа и не се отчита напредък в развитието му, в тримесечен срок от предоставянето

класният ръководител на ученика запознават родителя за необходимостта от извършване на оценка на индивидуалните потребности на детето или ученика.

Чл. 186
/1/ Допълнителна подкрепа за личностно развитие на  учениците се предоставя въз основа на извършена оценка на индивидуалните им потребности. 
(2) Оценката по ал. 1 се извършва от екип за подкрепа за личностно развитие на ученика, утвърден със заповед на директора на гимназията по чл. 187, ал. 2 от ЗПУО. 
/3/ Оценката на индивидуалните потребности на ученик е процес на събиране и анализиране на специфична информация за неговото функциониране – силни страни, затруднения, потенциал за оптимално развитие, участие в образователния процес, възможности за реализация. 

/4/ Въз основа на обсъждането на информацията по ал. 3 се определят  учениците, на които следва да се извърши оценка на индивидуалните им потребности с цел осигуряване на допълнителна подкрепа за личностно развитие. 

(5) За извършването на оценката родителят представя следните документи: 

1. заявление до директора; 

2. статуси от проведени предварителни изследвания и консултации – психологични, логопедични, медицински – при наличие на такива, в зависимост от потребностите на детето или ученика; 

3. всички документи, съдържащи информация за здравословното състояние и социалното положение на детето, документи, издадени от съда, както и други документи, които имат отношение към обучението и образованието на детето или ученика, включително и документи от детската градина при наличие на такива; 

4. протокол от специализирана по профила на заболяването лекарска консултативна комисия, и/или решение на териториална експертна лекарска комисия (ТЕЛК), и/или на Национална експертна лекарска комисия (НЕЛК) с приложена лична амбулаторна карта, съдържаща информация за проведени изследвания, консултации, епикризи и други, които удостоверяват заболяването – при деца и ученици с хронични заболявания. 

(6) При извършването на оценката се вземат предвид и: 

1. резултатите от ранното оценяване на развитието и на риска от обучителни затруднения; 

2. документите от личното образователно дело на ученика и материали от портфолиото; 

3. други документи при необходимост по преценка на екипа 

(7) Оценката на индивидуалните потребности на  ученици в риск се извършва от психолог и/или педагогически съветник  в училището съвместно с  класния ръководител и с учителите, които преподават на ученика в училището. Оценяват се рисковите и защитните фактори в ситуацията на  ученика и неговата среда. 

(8) Оценката на индивидуалните потребности на ученици с изявени дарби се извършва от класния ръководител и от учителите, които преподават на ученика в училището, съвместно с психолога или педагогическия съветник и от Специалисти, които обучават или тренират ученика. Оценяват се конкретните области на изявени дарби и способности. 

(9) Оценката на индивидуалните потребности на  ученици с хронични заболявания се извършва от психолога съвместно с класния ръководител и с учителите, които преподават на ученика в училището, с медицинския специалист в здравния кабинет в сътрудничество с личния лекар на  ученика. Оценява се здравословното състояние на  ученика и влиянието му върху обучението. 
/10/ В случай, че гивназията не може да осигури някой от специалистите , с изключение на психолога или педагогическия съветник, както и когато за оценката на индивидуалните потребности на  учениците са необходими и други специалисти по преценка, директорът на гимназията изпраща заявление за осигуряването им от регионалния център за подкрепа на процеса на приобщаващото образование. 
/11/ 1. Оценката на индивидуалните потребности на децата и учениците, за които има индикации, че са със специални образователни потребности, се извършва в срок до 3 месеца, но не по-малко от 14 дни от началото на учебното време на съответната учебна година. 

2. Оценката на индивидуалните потребности на децата и учениците с изявени дарби, в риск и с хронични заболявания се извършва съобразно спецификата на всеки отделен случай, но не по-късно от 3 месеца от разпознаване на потребността от извършване на оценка. 

3. Оценка на индивидуалните потребности на децата и учениците, за които има индикации, че са със специални образователни потребности, може да се извършва и по всяко друго време през учебната година, ако се разпознае потребност от такава оценка, като оценяването се извършва в срок до 3 месеца, но не по-малко от 14 дни от разпознаването. 
/12/ При извършването на оценката на индивидуалните потребности на децата и учениците специалистите от екипа : 

1. използват утвърдени от Министерството на образованието и науката методики за оценяване 

2. вземат предвид образователните и личните постижения на ученика; 

3. вземат предвид социалното и емоционалното развитие на ученика; 

4. използват формални и неформални методи на наблюдение и оценка; 

5. използват събраната до момента информация за ученика ; 

6. вземат предвид информацията за детето или ученика, предоставена от ръководители на социални услуги в общността, в случаите когато  ученикът ползват такива, както и от лечебни заведения при необходимост; 

7. вземат предвид мнението на родителя; 

8. вземат предвид мнението на ученика – при възможност; 

9. гарантират достъпа на информация за родителя през всички етапи на оценяващия процес; 

10. спазват етичния кодекс на детската градина или училището. 
/13/Оценката на учениците се извършва индивидуално от всеки специалист в екипа при отчитане на силните страни и възможностите за участие в образователния процес на детето или ученика.  

/14/ Оценката на децата и учениците  се извършва съгласно Карта за оценка на индивидуалните потребности на детето или ученика, която се попълва от всеки специалист и накрая се вписва общо становище. Картата е неразделна част от личното досие на ученика.
/15/ Родителят писмено изразява съгласието или несъгласието си с оценката на индивидуалните потребности в картата за оценка и с решението за предложената допълнителна подкрепа за личностно развитие на ученика. При писмено  поискване от родителя, може да се представи копие на картата.

/16/При несъгласие на родителя с оценката на индивидуалните потребности на  ученика със специални образователни потребности, извършена в училището, той може да подаде заявление до директора на съответния регионален център за подкрепа на процеса на приобщаващото образование за организиране на повторна оценка на индивидуалните потребности на ученика в 14-дневен срок от извършването на оценката от екипа за подкрепа за личностно развитие. Родителят посочва в заявлението мотивите за несъгласието си с оценката на индивидуалните потребности на детето или ученика със специални образователни потребности. 

/17/ В случаите на несъгласие на родителя с предложената допълнителна подкрепа за личностно развитие на  ученика, независимо че въз основа на оценката на индивидуалните потребности  е установена такава необходимост, и за предотвратяване на риска от отпадане от училище, директорът на училището писмено уведомява съответния отдел за закрила на детето с цел осигуряване на най-добрия интерес на детето или ученика. 

/18/ Директорът на дирекция „Социално подпомагане” в срок до 7 работни дни уведомява директора на  училището за предприетите действия.  

Уведомяването не спира изпълнението на дейностите от предложената допълнителна подкрепа
/19/ Оценката на индивидуалните потребности на  ученици, за които има индикации, че са деца или ученици в риск, включва оценяване на рисковите фактори за развитието на детето или ученика. 

 Оценяват се: 

1. история на здравословното състояние на  ученика; 

2. неблагоприятни условия в средата/ситуацията на ученика; 

3. стресови събития в живота на детето или ученика; 

4. демографски фактори, оказващи влияние на развитието на  ученика
/20/ Гимназията осигурява допълнителна подкрепа за личностно развитие  учениците, 
която е  краткосрочна или дългосрочна. 

т.1 Краткосрочна е подкрепата, която въз основа на оценката на индивидуалните потребности на  ученика се предоставя за определено време в процеса училищното образование, като: 

- за ученици със специални образователни потребности обхваща период от минимум една учебна година до максимум края на съответния етап от степента на образование; 

- за  ученици в риск обхваща времето на планираните дейности за работа по конкретния случай, която се осъществява в училище в сътрудничество с отделите за закрила на детето; 

- за  ученици с изявени дарби обхваща период от минимум една учебна година. 

- за ученици с хронични заболявания обхваща периода, необходим за лечението на  ученика. При необходимост срокът й се удължава в зависимост от здравословното състояние на  ученика. 

т.2  Дългосрочна е подкрепата, която обхваща повече от един етап от степента на образование, повече от една степен на образование или е за целия период на обучение на  ученика. 

(21) Допълнителната подкрепа за личностно развитие включва: 

1. работа с дете и ученик по конкретен случай; 

2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; 

3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 

4. предоставяне на обучение по специалните учебни предмети за учениците със сензорни увреждания; 

5. ресурсно подпомагане. 
(22)Допълнителната подкрепа за личностно развитие се реализира от  училището чрез план за подкрепа, изготвен за ученик по чл. 187, ал. 2 от ЗПУО. С него се запознава родителя и му се предоставя копие.

 (23)  Когато училището не може да осигури ресурсното подпомагане на децата и учениците със специални образователни потребности, в срок до 10 септември директорът подава информация до съответната община с искане за осигуряването му като посочва видовете специалисти за ресурсното подпомагане. Когато общината не може да осигури ресурсното подпомагане при условията на ал. 2, дейностите за ресурсно подпомагане се осигуряват от съответния регионален център за подкрепа на процеса на приобщаващото образование. 
Раздел ІІІ

Екип за подкрепа за личностно развитие на ученика

Чл. 187 (1) Екипът за подкрепа за личностно развитие в гимназията  се създава със заповед на директора за конкретния ученик – със специални образователни потребности, в риск, с изявени дарби, с хронични заболявания, за всяка учебна година.
(2) В състава на екипа по ал. 1 задължително участват психолог и/или педагогически съветник. В екипа участва ресурсен учител/специален педагог, както и други специалисти според индивидуалните потребности на ученика, учители, които преподават на ученика, класния ръководител. В заседанията на екипа може да участват представител на отдела за закрила на

детето и други специалисти при необходимост.
(3) Екипът по ал. 1 се ръководи от определения със заповедта на директора специалист от екипа.
(4) В работата на екипа на ученика участва родителят/ на лицето, което полага грижи за детето, а при необходимост и представител от съответния регионален център за подкрепа на процеса на приобщаващото образование 
(5) Екипът по ал. 1 работи целогодишно като провежда общите си заседания по предварително изготвен график, с който се запознава и родителя. При възникнала необходимост заседание може да се провежда и извън определения график. Екипът провежда най.малко три заседания – в началото и края на учебната година, и в края на първия учебен срок. 
(6) Ръководителят на екипа по ал. 1 отправя покана за участие на родителя/представителя на лицето, което полага грижи за детето, както и на представителя на съответната институция по ал. 4, за всяко заседание на екипа, но не по-късно от 7 дни преди датата на провеждане на заседанието. Този срок може да е по-малък в случай на възникнала необходимост от провеждане на заседание извън определения график по ал. 5.
(7) Заседанията на екипа са редовни, когато присъстват поне половината от членовете.
Решенията се вземат с  мнозинство- повече от половината от присъстващите.
(8) За всяко заседание на екипа за подкрепа за личностно развитие се води протокол от определен от ръководителя на екипа специалист, който се подписва от ръководителя и от членовете на екипа. Към протокола се прилагат писмените доклади на членовете на екипа.
(9) Ръководителят на екипа запознава родителя/представителя на лицето, което полага грижи за детето, с протокола на екипа и изисква писменото му съгласие относно решението на екипа за предоставяне или за непредоставяне на допълнителна подкрепа за личностно развитие на ученика.
Чл. 188 (1) Екипът за подкрепа за личностно развитие на ученика осъществява дейностите по допълнителната подкрепа за личностно развитие на ученика. За част от дейностите при необходимост могат да бъдат привличани външни за училището специалисти.

(2)  Екипът за подкрепа за личностно развитие на детето или ученика освен посочените функции в чл. 189, т. 1-4 от ЗПУО  изпълнява и следните функции:
посочените функции в чл. 189, т. 1-4 от ЗПУО изпълнява и следните функции: 

1. определя необходимия инструментариум за извършване на оценката на индивидуалните потребности на детето или ученика и определя правила за работата си; 

2. проучва документите и информацията за  ученика. 

3. обсъжда проведената оценка и наблюденията на всеки член от екипа и формулира общо решение за предоставяне на допълнителна подкрепа в протокол от заседанието; 

4. информира директора на детската градина или училището за взетото решение за предоставяне на допълнителна подкрепа; 

5. определя вида и формата на обучение на  ученика въз основа на оценката на индивидуалните му потребности; 

6. до един месец от извършването на оценката на индивидуалните потребности при необходимост разработва индивидуални учебни планове и индивидуални учебни програми по един или повече учебни предмети за ученици със специални образователни потребности и за ученици с изявени дарби, съответно по чл. 95, ал. 1, т. 1 и т. 2 от ЗПУО за учебната година; 

7. до един месец от извършването на оценката на индивидуалните потребности разработва индивидуални учебни планове и индивидуални учебни програми за ученици със специални образователни потребности и множество увреждания; в случай че учениците се обучават в центрове за специална образователна подкрепа, индивидуалните учебни планове и програми се разработват в сътрудничество между училището и центъра за специална образователна подкрепа; 

8. проследява напредъка в развитието на детето или ученика два пъти годиншо и при необходимост внася промени в плана за подкрепа и в индивидуалните учебни програми след информирано писмено съгласие на родителя, който е длъжен да оказва съдействие за изпълнението на плана за подкрепа на ученика; 

9. извършва консултативна дейност с учениците, с учителите, с родителите, за приемане и приобщаване на  учениците със специални образователни потребности, в риск, с изявени дарби, с хронични заболявания в  училището; 

10. изготвя доклади за дейността на екипа до директора на гимназията, съответно в 7-дневен срок след края на първия учебен срок и в 10-дневен срок след края на втория учебен срок на учебната година. 

Чл. 189 Всеки специалист от екипа за подкрепа за личностно развитие на конкретния ученик по чл. 188 може да участва в повече от един екип.
Чл. 190 Директорът на гимназията изпраща копие от протокола и  решението на екипа за подкрепа за личностно развитие за предоставяне на допълнителна подкрепа за личностно развитие на ученика със специални образователни потребности за одобрение от директора на регионалния център за подкрепа на процеса на приобщаващото образование в 7-дневен срок от извършването на оценката.
Чл. 191  Когато не може да формира екип за подкрепа за личностно развитие на ученик със специални образователни потребности, директорът гимназията изпраща заявление до директора на регионалния център за подкрепа на процеса на приобщаващото образование за извършване на оценка на индивидуалните потребности на ученика със специални образователни

потребности. Заявлението се изпраща в 3-дневен срок от установяването на необходимостта от извършване на оценката.

ГЛАВА V 

ЗАЩИТА И СИГУРНОСТ УЧЕНИЦИТЕ
РАЗДЕЛ І

ЗАЩИТА ОТ ДИСКРИМИНАЦИЯ ПРИ УПРАЖНЯВАНЕ ПРАВОТО НА ОБРАЗОВАНИЕ И ОБУЧЕНИЕ
Чл. 192 Забранява се всяка непряка или пряка дискриминация, основана на пол, раса, народност, етническа принадлежност, човешки геном, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или всякакви други признаци, установени в закон или международен договор, по който Република България е страна.
Чл. 193 Директорът на гимназията предприема ефективни мерки за предотвратяване на всички форми на дискриминация на учебното място от страна на лице от педагогическия или непедагогическия персонал или от ученик.
Чл.194  /1/ Директорът на гимназията, получил оплакване от лице , който се смята за подложен на тормоз от лице от педагогическия или непедагогическия персонал или друг ученик, е длъжен незабавно да извърши проверка и да предприеме мерки за прекратяване на тормоза, както и за налагане на дисциплинарна отговорност.
          /2/ Лицето подало оплакване по ал.1 има право да получи от директора на гимназията информация относно предприетите от него мерки, както и други относими данни.
Чл.195  Директорът и педагогическите специалисти са длъжни да прилагат методи на обучение и възпитание по начин, насочен към преодоляване на стереотипи за ролята на жената и мъжа във всички сфери на обществения и семейния живот и да подчертават  тяхното равенство.
Чл.196 Директорът на гимназията предприема подходящи мерки с цел изравняване на възможностите за ефективно упражняване на правото на образование и на обучение на лицата с увреждания, освен когато разходите за това са необосновано големи и биха затруднили сериозно гимназията.
РАЗДЕЛ ІІ

МЕХАНИЗЪМ ЗА ПРОТИВОДЕЙСТВИЕ НА УЧИЛИЩНИЯ ТОРМОЗ МЕЖДУ ДЕЦА И УЧЕНИЦИ

Чл. 197  /1/Гимназията е длъжна да осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и координираните усилия на всички участници в образователния процес.
(2) Видовете и съдържанието на дейностите по превенция на тормоза и насилието са подчинени на обща училищна политика, разработват се самостоятелно от училищната общност и може да включват:

1. изготвяне съвместно с учениците на правила за поведението им в паралелката;

2. разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове;

3. партньорство с родителите;

4. дейности за развитие на компетентностите на всички членове на училищната

общност.
Чл. 198 Със заповед на директора на гимназията се определя училищна комисия – координационен съвет за справяне с насилието , който отговаря за планиране и координиране на усилията за справяне с тормоза
Чл. 199 /1/В началото на всяка учебна година КС  на база извършена оценка изготвя План за противодействие на училищния тормоз.

             /2/ Изследването на проблема се обсъжда на Педагогически съвет, с непедагогическия персонал, с ученици по класове, с родители на родителските срещи.
Чл. 200  Класните ръководители са длъжни:

1. да отделят минимум 2 часа в тематичното си разпределение за дискусии, анкети свързани с проблемите на  училищния тормоз, запознаване на учениците с изградения механизъм в гимназията за противодействие на насилието.

2. на общите и индивидуални родителски срещи да запознават родителите с изградения механизъм в гимназията за противодействие на насилието.
Чл. 201 При констатиране на случай на тормоз учителите са длъжни:

1.Да прекратят ситуацията на тормоз, на която са станали свидетели;

2. Да разделят учениците при физически тормоз;

3. Да не се разпитват веднага учениците за случилото се и  да се обсъждат причините за насилие. Да се предприемат тези стъпки на по-късен етап;

4. Да уведомят директора и главния дежурен учител за ситуацията.

5. Да предприемат мерки в зависимост  видовете тормоз съгласно механизма за противодействие на тормоза
Чл. 202  При присъствие на случай на тормоз учениците са длъжни:

1.Да не вземат страна в ситуация на насилие;

2.Да уведомят незабавно най-близко намиращия се учител.
Чл. 203 КС  за противодействие на училищния тормоз регистрира всеки случай на тормоз между учениците в  специален регистър 
Раздел ІІІ  Училищна комисия за борба  с противообществените прояви на непълнолетни и малолетни  /УКБППНМ/
Чл.204 Училищната комисия за превенция на противообществени прояви на учениците се създава със заповед на директора на гимназията

 Чл.205 /1/ В състава на УКБППНМ  се включват представител на ръководството на училището, представители на учителите, училищен лекар или медицинска сестра, представител на Училищното настоятелство,  и др. по преценка на ръководството на училището.

           /2/ УКБППНМ  се ръководи от упълномощено от директора лице. 
Чл. 206 УКБППНМ  проучва:

 1. причините за противообществени прояви на учениците; 

2. факторите, застрашаващи сигурността на учениците; 

3. проблемите на учениците, живеещи в неблагоприятна среда (семейства с родител/и/, изтърпяващи присъда; семейства с криминално проявени родители; семейства с родители, които злоупотребяват с алкохол или наркотици; семейства с психично болни родители; семейства, в които се упражнява различен вид насилие; социално слаби семейства; семейства, в които децата не се отглеждат от родителите); 

4. причините за системно отсъствие от училище и отпадане, за бягства от дома;

 5. случаите на различно по вид насилие срещу децата;

 6. възможностите за включване на различни деца в определени дейности с превантивен характер. Чл. 207 УКБППНМ  предлага на Педагогическия съвет мерки за: 

1. ограничаване на противообществените прояви на учениците, в зависимост от конкретното поведение на учениците и възможностите на училището; 

2. сигурността на учениците в училището и района около него; 

3. решаване на проблемите на живеещите в неблагоприятна среда деца, застрашени от отпадане ученици, деца, жертви на насилие, деца с проблеми в общуването и справянето с училищните изисквания. 
Чл.208 УКБППНМ  уведомява: 

1.отделите за закрила на детето към дирекциите за социално подпомагане при получаване на информация за деца, подложени на различно по вид насилие или за родители/настойници, които трайно не полагат грижи при отглеждането на децата; 

2.органите на полицията при наличие на данни за криминални деяния, извършени от учениците или престъпни посегателства срещу деца. 

3.  Местната  общинска КБППНМ 
 Чл. 209 УКБППНМ съгласува дейността си с: 

1. помощните органи на МКБППМН – центрове за социална превенция, консултативни кабинети; 2. обществени възпитатели; 

3. инспекторите от детските педагогически стаи;

 4. отделите за закрила на детето; 

5. НПО. 
Чл. 210 /1/  УКБППНМ разработва годишен план за работа  

  /2/ Планът  на  УКБППНМ се одобрява от Педагогическия съвет

 /3/ УКБППНМ води протоколи за всички свои заседания.
/4/ УКБППНМ води кореспонденция с посочените в чл. 211 органи.
Раздел ІV Правила за действие при злонамерени анонимни телефонни съобщения в гимназията

Чл. 211 Информационното осигуряване относно Правила за действие при злонамерени анонимни телефонни съобщения в гимназията да се извършват в следните насоки:

/1/ В часа на класа да се формират устойчиви нагласи към злонамерени негативни телефонни сигнали 

/2/ Да се провеждат периодични инструктажи на ученици, родители и персонал, както и периодично проиграване на ситуации от различен кризисен характер

/3/ Да се извършва взаимодействие и обмен на информация със структурите на МВР

/4/ Директорът на гимназията изготвя ежегодно заповед относно:

1. регламентиране  на достъпа на хора и превозни средства  до училищната сграда и прилежащата територия 

2. отговорници за определени зони със задължение за извършване на проверка на съмнителни вещи, багажи, лица и превозни средства както и своевременно уведомяване на органите на МВР за този факт

3. регламентиране на достъпа до помещенията и своевременното им заключване след тяхното използване

4. определя служители за оказване на съдействие  на органите на МВР при извършване на проверка и претърсване на зоните и прилежащите територии на гимназията

5. определя списък с  учители за информиране на родителската общност

6. инструкции, базирани на настоящите правила, които да са налични до всеки телефон в гимназията

/5/ Педагогическият съвет приема списък с родители /настойници/  за съдействие относно:

а/ уведомяване на родителите относно възникналата заплаха

б/ придружаване на учениците до домовете им или до безопасни места за временно настаняване
Чл. 212 Регламент за действие при злонамерена телефонна заплаха
/1/ Заплахата от полученото телефонно обаждане се приема като реална
/2/ При възможност се провежда максимално продължителен разговор с подателя на сигнала с цел придобиване на конкретна информация за евентуално място, време и мотиви за осъществяване на заплахата, както и за характерни особености, които могат да дадат насоки за лицето, подаващо сигнала
/3/ Своевременно се уведомява директора на гимназията и отговорника по безопасност и здраве
/4/ Длъжностите лица в съответните помещения и главния дежурен учител извършват бърз оглед за наличие на съмнителни предмети или вещества, като уведомяват лицата по ал. 3 за резултатите
/5/ Директорът на гимназията уведомява единния европейски номер за спешни повиквания 112 и началника на РУО Габрово относно получения сигнал и информира за състоянието на помещенията и прилежащата територия с цел локализиране на евентуална последваща проверка
/6/ При липса на установени съмнителни предмети със съгласуване с органите на МВР Директорът на гимназията може да вземе решение за продължаване на учебния процес
/7/ При откриване на съмнителни предмети, съгласувано с органите на МВР, Директорът на гимназията взема решение за евакуация на учениците и персонала както следва:

1. Евакуацията се извършва съгласно плана  гимназията за действие при БАК и кризисни ситуации. 

2. Пребиваващите в сградата вземат със себе си багажа си, за да се улесни последващата проверка от органите на МВР

3. Приоритетно се евакуират лицата, които са в близост до открития съмнителен предмет

4. При евакуацията се вземат мерки от дежурните учители за недопускане на влизането на лица в сградата, с изключение на органите на МВР и подпомагащите ги длъжностни лица от гимназията.

5. Евакуираните ученици и служители се настаняват на безопасни места

6. Проверява се броя на евакуираните лица.
/8/ Отговорниците по зони са длъжни да маркират със съоръжения с ярки цветове съмнителните предмети и вещи
/9/ След извършване на проверката на обекта от органите на МВР се подписва констативен протокол, след това директорът на гимназията взема решение за възстановяване на учебния процес
/10/ Когато сигналът за злонамерено анонимно телефонно обаждане е получен на европейския номер за спешни повиквания 112, органите на МВР уведомяват директора на гимназията, който предприема своевременно изпълнение на по-горе разписаните действия

Раздел V

 Пропусквателен режим
Чл.213 /1/Пропускателният режим в гимназията се осъществява от видеонаблюдение, помощен персонал и дежурство на учители. 
/2/ Влизането в училищната сграда на външни лица става след  вписване на имената им от  определено от директора лице  в тетрадка-образец.  При посещението си външното лице се съпровожда. 
/3/ Представители на културни, спортни и други институции, осъществяват дейност в училище само след писмено разрешение на  директора в междучасията или след приключване на учебните занятия. 
/4/ С цел  да се избегне саморазправа с ученици или учители, при посещение на родители или близки на учениците по време на учебния процес в сградата, се иска разрешение от директора или главния дежурен учител.  

Раздел VІ

Осигуряване на достъпна физическа среда

Чл. 214 Гимназията осигурява достъпна физическа среда отговаряща на потребностите на учениците чрез:

1.входна рампа

2. подходящо осветление

3. достъпни санитарни възли

4. стълбища с парапети

5. възможности за оборудване на специални работни места в кабинетите и класните стаи

6. достъпни телекомуникационни средства

7. достъпна мултимедийна  образователна среда

Глава VІ 
ПРАВИЛА ЗА УПРАВЛЕНИЕ НА  КАЧЕСТВОТО  В ПГИТ „РАЧО СТОЯНОВ” 
Чл. 215 /1/ За подобряване на качеството на професионалното оброзавание Педагогическият съвет приема стратегия за развитието на гимназията  за период от 4 години с приложени към нея план за действие и начин на финансиране изготвени на всеки две години.

/2/ Документите по ал. 1 се одобряват  от Обществения съвет

/3/Плановете се приемат в началото на  първата учебна година

/4/ Документите по ал.1 се публикуват на интернет страницата на гимназията
Чл.216 Отчетите от изпълнение на дейностите по плана за действие се приемат от Педагогическия съвет и се представят пред Обществения съвет за становище
Чл.217 /1/Оценяването на качеството се извършва чрез самооценка и инспектиране

/2/ Участници в самооценяването са: учителите, учениците, директорът, родителите

/3/ Самооценяването се извършва от работна група от представители на институцията, която предлага на директора дейности, процедури, критерии, показатели и инструменти за самооценяването; извършва самооценяването и изготвя доклад, който представя на директора.

/4/ Критериите, показателите и инструментите по предложение на работната група се приемат от Педагогическия съвет.

/4/ Докладът от самооценяването се утвърждава от директора на гимназията преди началото на втората учебна година и запознава  с него ПС и  ОС
Чл. 218  (1) Ред за организиране и провеждане на самооценяването. 
1. Самооценяването се организира и провежда съгласно    Наредба № 16 за  управление на качеството в  институциите/Обн. - ДВ, бр. 100 от 16.12.2016 г./    

2. По всеки критерии се разработва процедура, която съдържа : 

а.Предмет 

б.Цели 

в.Инструментариум 

г. Описание на технологията на провеждане 

д. Вида на доказателствения материал – справки; контролни карти; протоколи; въпросници; анкети и др. 

е. Начините на обработване на доказателствения материал 

ж. Режима на съхранение и защита на информацията 

е. Отговорностите на лицата, съгласно разработения годишен план за дейностите 

з. Оценяването на всеки от критериите се прави чрез конкретна таблица за оценяване със съответните показатели с качествени и количествени характеристики. 

6. Работата на работната група по самооценяване приключва  с изготвянето на доклад от , който включва: 

а. Цел на самооценяването 

б. Информация за външната и вътрешна среда, в която функционира училището 

в. Резултати от самооценяването 

г. Сравняване на оценките с предходен период 

д. Анализ на получените резултати 

е. Постижения и добри практики 

ж. Резултати от оценяването 

з. Нужди от подобрения 

е. Предложения за коригиращи мерки 

и. графики; таблици; статистическа информация и други информационни материали 
(2)Области на самооценяване: 

ОБЛАСТ 1: Достъп до професионално образование и обучение - 20 точки 

ОБЛАСТ 2: Придобиване на професионална квалификация - 65 точки 

ОБЛАСТ 3: Реализация на лицата, придобили професионална квалификация – 15 точки. 

 (2)Скала на крайната оценка: 

1. отлично – при крайна оценка от 91 до 100 точки; 

2. добро – при крайна оценка от 66 до 90 точки; 

3. задоволително – при крайна оценка от 46 до 65 точки; 

4. незадоволително – при крайна оценка до 45 точки включително. 
Чл. 219 Гимназията активно си сътрудничи със социални партньори и други институции за осигуряване на качеството и самооценяването, като осъществява контакт и допитване до:

1.представители на бизнеса, 

2. РУО,

3. училищното настоятелство, 

4.обществения съвет, 

5.Община Дряново, 

6.представители на учителите, ученици и родители 

7. други организации, имащи отношение към качеството на предлаганото ПОО в гимназията и предоставяне на обратна информация до тези институции при необходимост или проявен интерес от тяхна страна. 
Чл. 220 Гимназията информира обществеността за получените резултати от проведеното самооценяване  по следните начини:

1. Публикуване на доклада от самооценяването на сайта на гимназията; 

2. Изпращане на доклада от самооценяването на РИО 

3. Поставяне на видно място в сградата на гимназия на доклада от самооценяването
Глава VІІ

Вътрешни правила за организация на процеса за получаване на дарения

Чл.221 На гимназията могат да бъдат дарявани, съответно тя може да приема дарения под формата на:

1. вещи – движимо имущество;

2. парични средства;

3. недвижими имущество;

4. труд и услуги;

5. ползване на обекти на интелектуална собственост.
Чл.222 /1/ Директорът на гимназията със заповед  определя комисията по даренията за всяка нова  календарна година, която включва  председател, двама члена и един резервен член
/2/ Комисията по дарения води книга за даренията,  класьор за съхранение на  свидетелствата за дарения 
/3/ Книгата за дарения се приключва в края на финансовата година, като се обобщават данните под хоризонтална черта, поставена след последното дарение. Приключването се удостоверява с подписите на комисията по дарения, главния счетоводител и директора.
/4/ Свидетелството за дарение се издава в два еднообразни екземпляра - един за класьора и едни за дарителя
/5/ При дарение на парични средства в брой, председателя на комисията ги предава на главния счетоводител, който съставя Приходен касов ордер, отрязъка на ПКО се предава на дарителя, а копие на ПКО се прилага към свидетелството за дарение в класьора 
/6/ при дарение на парични средства по банков път копие на банковото бордеро се прилага към свидетелството за дарение в класьора
/7/ При дарение на материални средства те се предоставят от председателя на комисията на лицето изпълняващо длъжността домакин, което съставя  Протокол за приетите материални средства. 
Чл.223 /1/ Всички дарени средства, за които няма посочен бенифициент в свидетелството за дарение се разходват след решение на Педагогическия съвет.

      /2/ Препис от протокола на Педагогическия съвет се придава в тридневен срок на председателя на Комисията по дарения  и на главния счетоводител за сведение и изпълнение.
      /3/ Всички дарени средства на конкретен бенифициент и бенифициенти определени след решение на Педагогическия съвет,  се получават:

1. за материалните средствата след съставяне на протокол от Комисията по дарения, и полагане на подпис от бенифициента

2.паричните средства  в брой се получават срещу подпис от бенифициента в Разходен касов ордер, съставен от Гл. Счетоводител

3.  за паричните средства преведени по банков път се съхранява банковото бордеро 
Чл.225 Комисията по дарения изготвя отчет за дейността си  след края на първото шестмесечие и в края на финансовата година, който се приема за сведение на Педагогическия съвет.

ЗАКЛЮЧИТЕЛНИ РАЗПОРЕДБИ

      §1 Правилникът за дейността на ПГИТ “Рачо Стоянов” е изработен и актуализиран на основание на:
1. Закон за предучилищното и училищно образование

2. Закон за професионалното образование и обучение – ДВ бр.68 /99г.  

3. Наредба № 16 за  управление на качеството в  институциите/Обн. - ДВ, бр. 100 от 16.12.2016 г./
4. Наредба № 4 от 30 ноември 2015 г. за учебния план
5. Наредба 

 HYPERLINK "http://minedu.government.bg/?h=downloadFile&fileId=8661" \n _blank
 № 5 от 30.11.2015 г. за общообразователната подготовка
6. Нареба 

 HYPERLINK "http://minedu.government.bg/?h=downloadFile&fileId=10084" \n _blank
№ 8 от 11.08.2016 г. за информацията и документите за системата на предучилищното и училищното образование
7. Наредба № 9 от 19.08.2016 г.  за институциите в системата на предучилищното и училищното образование от 11.08.2016 г. за усвояване на българския книжовен език

8. Наредба № 11 от 1 септември 2016 г. за оценяване на резултатите от обучението на учениците
9. Наредба № 10 от 1 септември 2016 г. за организация на дейностите в училищното образование
10. Правила за безопасна работа на учениците в училищната компютърна мрежа и в интернет, утвърдени със заповед № РД 09-541/02.07.2003 г.

11. Закон за защита от дискриминация

12. ПМС № 328/ 21.12.2017 г. за условията за получаване на стипендии от ученици след завършване на основно образование.
13. Механизъм за противодействие на училищния тормоз между децата и учениците в училище утвърден със Заповед № РД 09-611/18.05.2012 г. на Министъра на образованието и науката

14. Заповед на МВР № I-723/ 08.04.2013 г. и на МОН № РД – 09-610/20.05. 2013 г. относно Правила за действие при злонамерени анонимни телефонни съобщения в образователните институции
15. Наредба № 2 от 13.11.2014 г. за условията и реда за валидиране на професионални
знания, умения и компетентности Обн. ‐ ДВ, бр. 96 от 21.11.2014 г., в сила от 01.01.2015 г.

16. Закон за интеграция на хората с увреждания Обн., ДВ, бр. 81 от 17.09.2004 г., в сила от 1.01.2005 г.
17. Наредба № 24/05.11.2019 г. за условията и реда за организиране и провеждане на тренировъчна и състезателна дейност на децета и учениците извън учебния план
18. Закон за туризма
19. Правилник за създаване, устройство и дейността на обществените съвети към детските градини и училищата
20. Наредба за приобщаващото образование

21. Наредба № 1 за условията и реда за провеждане на обучение чрез работа /дуално обучение /ДВ, бр. 70 от 11.09.2015/

22. Практически насоки  от Държавната агенция за закрила на детето за работещите в образователната система за подкрепа на детето в ситуация на раздяла и конфликт между родители
§2 Всички неуредени дейности по този правилник се уреждат съгласно действащите нормативни документи .
§3 Настоящият правилник е приет на редовно заседание на ПС с Протокол № 22    от  11.09.2025 г.  

� EMBED  ���

